Keluarga utuh menjamin masyarakat yang baik

Masyarakat yang baik terbentuk daripada institusi keluarga yang harmoni. Keluarga merupakan unit asas sosial yang terdiri daripada ibu bapa dan anak-anak lalu membentuk satu kumpulan.

Setiap keluarga adalah berbeza dan mempunyai kekuatannya yang tersendiri. Keluarga dapat berfungsi dengan baik jika ketua keluarga memainkan peranan dan setiap ahli bergaul dengan baik, tidak merasa tertekan mahupun sedih.

Setiap insan, baik ibu bapa atau si anak, mengimpikan keluarga yang berfungsi dan tahu akan kesan buruk akibat keruntuhan rumah tangga terhadap emosi dan mental. Banyak manfaat yang akan diperoleh oleh masyarakat jika keluarga bahagia dan bersatu padu.

Kebahagiaan berkait rapat dengan perubahan kualiti hubungan dan komunikasi dalam keluarga. Namun, hubungan kekeluargaan yang rapat dan keluarga yang stabil amat diperlukan oleh kanak-kanak dan remaja.

Keluarga yang berpecah-belah sering mengalami konflik, salah laku, penderaan sehingga menyebabkan ahlinya turut terkesan dan akan berkelakuan negatif. Apabila keluarga bahagia, anak-anak turut gembira dan kelakuan mereka akan menjadi baik.

Remaja yang kekurangan kasih sayang pula mudah terpengaruh dengan kemudahan teknologi di sekeliling mereka, contohnya rakan di alam maya. Mereka kurang mahir mengawal emosi dan mudah dipengaruhi dengan apa yang dilihat di laman sosial.

Hal ini amat membimbangkan kerana mereka akan terdedah dengan perkara-perkara negatif dan berkeinginan untuk melakukannya.

Ibu bapa tunggal juga turut menghadapi cabaran untuk memelihara institusi keluarga. Tanpa sebarang bantuan dan sokongan, ibu bapa tunggal atau ibu bapa yang sibuk tidak bertenaga dan tiada masa untuk memberi perhatian dan sokongan kepada anak-anak.

Masa lapang akan dimanfaatkan untuk dirinya sendiri dan bukannya untuk bersama keluarga. Hal ini akan menyebabkan remaja terabai kerana remaja perlu berasa disayangi, dihargai dan selamat. Justeru, amatlah penting didikan dan kasih sayang perlu dititikberatkan dan ia bermula dari rumah.

Terdapat beberapa panduan untuk menjamin keharmonian dan kebahagiaan keluarga iaitu dengan menghormati pandangan dan pendapat setiap ahli keluarga. Setiap ahli keluarga mestilah berkasih sayang antara satu sama lain.

Kanak-kanak biasanya suka mendengar kisah ibu bapa semasa remaja dan di tempat kerja. Sebagai ibu bapa yang ingin menerapkan kasih sayang, mereka hendaklah menunjukkan contoh berkasih sayang kepada anak-anak.

Jika ibu bapa melayani pasangan dengan baik, anak-anak turut berkelakuan baik kepada orang lain. Antara waktu yang sesuai untuk menerapkan kasih sayang adalah dengan menjadikan masa makan waktu bersama keluarga untuk berkongsi cerita dan berbual dengan anak-anak.

Makan bersama keluarga adalah cara yang paling mudah untuk menghabiskan masa bersama keluarga dan berhubung. Jika anak-anak tidak seronok di rumah, anak-anak akan mencari keseronokan di tempat lain.

Selain itu, turut disarankan untuk membawa keluarga melakukan aktiviti bersama setiap hujung minggu sebagai salah satu cara untuk menghargai masa bersama keluarga.

Ibu bapa juga hendaklah mengelakkan daripada terlalu kerap meninggikan suara terhadap anak-anak. Hal ini kerana, meninggikan suara bermakna ibu bapa gagal mengawal keadaan.

Ibu bapa hendaklah memastikan setiap ahli keluarga berkomunikasi antara satu sama lain dengan berkesan. Kita mestilah membentuk cara layanan kepada ahli keluarga dengan penuh kasih sayang dan harmoni.

Pembentukan suasana yang kondusif amat penting agar sebarang masalah yang dihadapi oleh ahli keluarga dapat ditangani bersama.

Akhir sekali, personaliti setiap anak adalah unik dan berbeza-beza. Ibu bapa perlu mengenali personaliti anak-anak agar lebih memahami mereka. Keunikan menjadikan setiap anak istimewa, dan anak-anak harus berbangga dengan keunikan diri masing-masing.

Siti Nurfatimah Idris, pelajar tahun akhir pengajian Fiqh Fatwa, Universiti Sains Islam Malaysia (USIM).

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


ChatGPT: Kesan dan Ancaman Kecerdasan Buatan (AI)

Beberapa tahun yang dulu, buku peta digunakan untuk mencari arah destinasi. Kini, tanpa mengetahui landmark atau tanda tempat arah tuju, seseorang sudah boleh sampai dengan mudah melalui bantuan Google Maps atau Waze.

Dahulu, surat menjadi penghubung khabar sesama sendiri. Salam perantauan dikirim melalui akhbar harian. Kini media sosial menjadi pengganti diri.

Bahkan Facebook, Instagram, Twitter dan seumpamanya memberi lebih daripada itu. Pelbagai variasi maklumat, kandungan video atau barang yang dalam kecenderungan semasa dengan mudahnya disampaikan kepada pengguna.

ChatGPT kini telah menjadi aplikasi percuma terbaru yang popular dalam menyelesaikan tugasan penulisan dan pencarian maklumat melalui jalan pintas.

Teknologi di sebalik semua kemudahan ini adalah aplikasi artificial intelligence (AI) atau kecerdasan buatan.

Tahukah anda, AI sudah lama wujud, namun mengalami lonjakan hasil pembangunan pesat teknologi cip, kemajuan teknik pengaturcaraan komputer, pengolahan data dan pemodelan statistik?

AI merupakan teknologi yang meniru kepintaran otak manusia dengan kemampuan untuk belajar memperbaiki mutu kerjanya dari masa ke masa hingga dapat berfungsi lebih cekap dan sempurna bagi melaksanakan suatu tugasan.

Kini AI sudah tidak asing lagi dalam kehidupan manusia, bahkan penggunaannya sudah tersebar luas ke pelbagai sektor industri seperti automotif, kesihatan dan kewangan.

Revolusi Industri 4.0 y(IR 4.0) yang berasaskan sistem digital kini berjalan rancak di serata dunia didorong oleh kemampuan AI sebagai salah satu kunci pemacu utama.

AI telah membuatkan manusia kagum dengan hasil kerjanya. Namun demikian, teknologi ini turut mengundang rasa gusar melibatkan ancaman pekerjaan yang sedia ada dan etika penggunaannya.

Menurut Laporan Masa Depan Pekerjaan Forum Dunia 2023, AI akan memberi impak besar terhadap hampir semua pekerjaan.

Laporan ini melibatkan kajian yang dilakukan terhadap 803 syarikat dengan jumlah pekerja lebih 11.3 juta orang dalam 27 kluster industri dan 45 sektor ekonomi di serata pelosok dunia.

Dapatan kajian tersebut menunjukkan lebih 75 peratus syarikat tersebut bersiap sedia untuk menggunakan teknologi AI dalam lima tahun mendatang.

Suka atau tidak, masyarakat dunia hari ini harus sesuaikan cara hidup dengan kehadiran AI, yang akan memansuhkan beberapa pekerjaan tetapi turut mencipta pekerjaan baharu.

Sepertimana cara kerja kini yang telah banyak berubah dari manual kepada auto, AI akan perlahan-lahan mengukuhkan pasaknya dalam dunia yang sedang didominasi oleh era digitalisasi.

Sekiranya dahulu ramai yang gusar dengan ledakan teknologi Internet, namun lama-kelamaan masyarakat seluruh dunia sikit demi sekdikit beradaptasi dengan penggunaannya.

Pandemik Covid-19 juga telah memaksa semua orang untuk memanfaatkan dunia digitalisasi hingga hampir meninggalkan orang-orang yang tidak dapat turut serta bersamanya.

Sekiranya manusia tidak mahu memanfaatkan perkembangan semasa, kelak mereka akan diubah oleh teknologi tersebut. Waima secanggih atau sebaik mana pun sesuatu teknologi, pengurusan dan penggunaanya harus dilakukan secara beretika dan berhati-hati.

Di sebalik tabir AI, ada manusia yang mengawal kemasukan data dan pengaturacaraannya. Maka penyalahgunaannya boleh menimbulkan masalah etika, kebocoran maklumat sulit, penggunaan data peribadi secara tidak sah atau pengambilan keputusan yang bersifat diskriminasi.

Kebergantungan pada teknologi AI juga boleh membuatkan manusia terlalu bergantung pada teknologi tersebut sehingga mengabaikan kemampuan dan keterampilan manusia yang diperlukan dalam pelbagai bidang.

Ia semudah kalkulator menggantikan kemampuan manusia untuk mengira formula matematik mudah.

Justeru itu, penting untuk memastikan AI digunakan dengan cara yang bertanggungjawab dan beretika di bawah kawalan manusia agar tidak menjadi ancaman.

AI adalah teknologi yang menjanjikan potensi besar untuk mengubah dunia, namun ia harus digunakan hanya untuk menyempurnakan kelangsungan kehidupan makhluk dan alam.

Basmin Maarof
Pegawai Jabatan Komunikasi dan Media
Pertubuhan IKRAM Malaysia

Penafian: Tulisan ini adalah pandangan peribadi penulis dan tidak semestinya mencerminkan pendirian IKRAM.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


IKRAM lancar Sambutan Bulan Keluarga

SERI KEMBANGAN – Selari dengan bulan November sebagai Bulan Keluarga Kebangsaan, Pertubuhan IKRAM Malaysia (IKRAM) turut mengambil kesempatan menganjurkan Sambutan Bulan Keluarga (SBK 2021) dengan tema ‘Keluarga Utuh Kekuatan Negara.’

Antara objektif yang ingin dicapai sempena Sambutan Bulan Keluarga adalah untuk melahirkan kesedaran membina keluarga utuh dan memberi kefahaman setiap anggota keluarga dan masyarakat bertanggungjawab membina keluarga utuh.

Selain itu,  ia bertujuan mendidik masyarakat berkaitan ketrampilan atau kemahiran utama dalam membina sebuah keluarga utuh iaitu membina hubungan dan kasih sayang, komunikasi efektif dalam membina keluarga bahagia dan cara menyelesaikan konflik serta penyelesaian konflik.

“Pertubuhan IKRAM Malaysia mengambil inisiatif menyambut Bulan Keluarga di peringkat pusat, negeri dan institusi-institusi dengan pelbagai bentuk kegiatan bagi mendorong masyarakat mengikut sama menyambutnya,” ujar Presiden IKRAM, Dr Haji Mohd Parid bin Sheikh Ahmad ketika pelancaran sambutan tersebut.

Katanya, keluarga yang utuh itu amat penting bagi pembinaan sebuah keluarga yang boleh maju ke hadapan.

“Keluarga yang utuh itu adalah hubungan di antara ahli-ahli keluarga berlaku secara harmoni, yang mana bapa mengambil peranan sebagai penaung kepada keluarga keseluruhannya, dan setiap anggota keluarga yang terlibat dalam masyarakat memiliki tanggungjawab bersama.”

Justeru, IKRAM menyeru masyarakat agar ikut serta menyambut Bulan Keluarga Kebangsaan ini.

Tambahnya, setiap kita memainkan peranan memperteguhkan hubungan yang wujud antara ahli-ahli keluarga ini, saling tolong-menolong, bantu-membantu, bekerjasama, serta menyebarkan nilai-nilai yang baik, sesama mereka.

“Supaya dengan demikian, ikatan di kalangan ahli-ahli keluarga ini menjadi kuat, menyebarkan kebaikan dan melarang menyebarkan kemungkaran,” jelas Dr Parid.

Tambahnya lagi, keluarga yang utuh seperti inilah asas kepada satu masyarakat yang akhirnya merupakan rakyat kepada sesebuah negara.

“Kumpulan Institusi Keluarga Utuh dipertanggungjawabkan melaksanakan Sambutan Bulan Keluarga. Jadi, kami mengajak semua masyarakat di Malaysia menyambut Sambutan Bulan Keluarga ini,” ujar Ketua Kumpulan Fokus Institusi Keluarga Utuh, Haji Nahar Md Nor.

Menurutnya, pelbagai aktiviti akan diadakan sepanjang bulan ini antaranya Konvensyen Nasional Keluarga Utuh yang akan berlangsung pada 6 November nanti.

“Konvensyen tersebut adalah dengan kerjasama Lembaga Penduduk Dan Pembangunan Keluarga Negara (LPPKN), Jabatan Kehakiman Syariah Malaysia (JKSM), Yayasan Perpaduan Malaysia, Akademi Dr Har, Rumah Teratai, Focus Family Malaysia, Cyber Security Malaysia dan beberapa institusi lainnya.”

Dalam pada itu, Haji Nahar berkata, ini sebagai suatu penggemblengan kerjasama antara institusi.

“Pertandingan video pendek dengan kerjasama IKRAM Kuala Lumpur dan juga Wanita IKRAM Pusat. Program tersebut terbuka kepada orang ramai, syaratnya video mestilah dalam bentuk cerita yang bertemakan Keluarga Utuh dan berdurasi 3 minit.”

Selain itu, pelbagai program di peringkat IKRAM Negeri yang akan turut menyambut Sambutan Bulan Keluarga  ini.

Majlis pelancaran hari ini yang dikendalikan oleh Siti Hamisah Manan dan Ismayanti Ab Razak, turut diceriakan dengan slot ‘Celoteh Pak Utih’ (Haji Ahmad Shafiai Uda Jaafar) dan soalan-soalan kuiz serta hadiah untuk para penonton yang berjaya menjawabnya.

Institusi Keluarga Utuh adalah salah satu kumpulan fokus dalam Pasukan Kerja Masyarakat Progresif IKRAM yang diketuai oleh Haji Ainullotfi Abdul Latif.

Selain itu, tiga lagi kumpulan fokus dalam pasukan kerja tersebut ialah Masyarakat Berintegriti dan Bermaklumat yang diketuai oleh Profesor Dr Omar Yaakob, Masyarakat Prihatin yang diketuai oleh Ainullotfi dan Masyarakat Sihat, Sejahtera dan Selamat yang diketuai oleh Profesor Dr Sahrim Ahmad.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Kurangkan pergantungan kepada kerajaan

“Generasi akan datang perlu dididik supaya kurangkan pergantungan kepada kerajaan dan berhemah dalam berbelanja demi masa depan mereka sendiri,” jelas beliau satu kenyataannya.

Beliau berpandangan bahawa langkah kerajaan memberikan Bantuan Rakyat 1Malaysia (BR1M) kepada rakyat dengan menggunakan duit hutang kerajaan (seperti yang dilakukan oleh kerajaan BN dahulu) adalah satu langkah mencari populariti yang tidak bertanggungjawab serta tidak akan menyelesaikan masalah masyarakat dalam jangka panjang.

“Akan tetapi, ia akan membuat keadaan kewangan kerajaan menjadi lebih teruk,” tegas beliau yang juga Ahli Movement for Monetary Justice (http://mmj.my/).

Menurut Mohd Nazari, jika langkah ini diteruskan juga, akhirnya nanti kerajaan Pakatan Harapan akan terpaksa memperkenalkan GST semula untuk mengutip cukai dari rakyat dengan lebih berkesan untuk membantu membayar hutang kerajaan yang akan meningkat.

“Dalam erti kata yang lain, akhirnya rakyat juga yang akan susah.”

Beliau berkata, penyelesaian masalah dalam jangka panjang ialah menukar nilai kehidupan sendiri supaya lebih sederhana dalam berbelanja, mengukur baju di badan sendiri dan mengelak daripada berhutang dari industri perbankan.

“Kita semua perlu sedar, selagi semua masih bergantung kepada industri perbankan dan memberi keuntungan kepada industri tersebut, masalah peningkatan kos sara hidup tidak akan dapat diselesaikan.”

Baru-baru ini terdapat pelbagai reaksi masyarakat berikutan kenyataan Tun Dr Mahathir Mohamad bahawa pentadbirannya berhasrat mengurangkan BR1M secara berperingkat sebelum dihentikan sepenuhnya.

“Ada yang menyokong dan ada yang mengutuk dengan keras. Yang mengutuk mungkin termasuk mereka yang berpendapatan rendah yang merasakan bahawa adalah menjadi tanggungjawab kerajaan membantu golongan yang lemah dan miskin,” kata Mohd Nazari lagi.

Tambahnya beliau lagi yang juga Ahli Dewan Perwakilan Nasional IKRAM berkata, sudah tentu membantu golongan yang lemah dan miskin adalah satu tanggungjawab semua ahli masyarakat dan bukan tanggungjawab kerajaan semata-mata.

“Siapakah yang patut membantu orang-orang yang susah jika kerajaan tidak mampu melakukannya? Sebagaimana yang dicontohkan Rasulullah SAW kepada kita, yang patut membantu orang susah bukan kerajaan tetapi ahli masyarakat sendiri,” tegasnya.

Dalam kenyataan itu, Nazari berkata Rasulullah SAW tidak menggunakan wang kerajaan yang dikutip dari hasil cukai ke atas rakyat untuk membantu orang susah.

“Baginda SAW menganjurkan dan menasihati orang-orang mukmin untuk berbelanja membantu orang susah, terutama sekali dari kalangan ahli keluarga mereka sendiri dan jiran terdekat.”


Buktikan majoriti Perdana Menteri di Parlimen dengan segera

Pertubuhan Bukan Kerajaan dan Pertubuhan Masyarakat Sivil daripada pelbagai latar belakang mengikuti dengan rapat perkembangan mutakhir politik negara.

Penarikan sokongan UMNO kepada Kerajaan PN telah menimbulkan persoalan berkenaan keabsahan kerajaan yang ada sekarang. Insiden ini menimbulkan ketidakstabilan politik dan menjejaskan usaha-usaha untuk menangani krisis kesihatan pandemik Covid-19 yang semakin meruncing, krisis ekonomi dan krisis sosial yang melanda.

Dalam sidang media khas pada Rabu, Tan Sri Muhyiddin Yassin dilaporkan berkata, kedudukan beliau sebagai Perdana Menteri akan ditentukan dalam usul percaya dalam Sidang Dewan Rakyat pada September ini.

Mengambil kira kesan negatif ketidakstabilan politik terhadap usaha-usaha kerajaan untuk menangani krisis-krisis negara, Pertubuhan Bukan Kerajaan dan Pertubuhan Masyarakat Sivil berpandangan, Sidang Dewan Rakyat perlu diadakan seberapa segera dan tidak dilengahkan sehingga ke bulan September. Sidang yang segera diperlukan untuk membuktikan majoriti Perdana Menteri di Parlimen.

Kelewatan mengadakan Sidang Dewan Rakyat dikhuatiri akan mengheret negara kepada situasi yang lebih meruncing, khususnya yang melibatkan nyawa, kesihatan dan kelangsungan hidup rakyat Malaysia.

Kelewatan bersidang juga bakal melahirkan situasi politik yang tidak sihat termasuklah kejadian lompat parti seperti yang biasa berlaku di negara ini. Situasi sebegini hendaklah dielakkan kerana ia mengalihkan perhatian pemimpin negara daripada menangani krisis-krisis yang sedang melanda.

Pada masa yang sama, Pertubuhan Bukan Kerajaan dan Pertubuhan Masyarakat Sivil menggesa agar semua pihak khususnya pemimpin parti politik serta penjawat awam supaya meletakkan kepentingan negara dan rakyat sebagai keutamaan.

Keutamaan hendaklah diberikan untuk menangani pandemik Covid-19 dan keadaan ekonomi yang membebankan rakyat sehingga menjejaskan kesejahteraan institusi keluarga dan menimbulkan pelbagai masalah psikologi dan sosial.

Sehubungan itu juga, Pertubuhan Bukan Kerajaan dan Pertubuhan Masyarakat Sivil menggesa agar pemimpin-pemimpin politik dan ahli-ahli parlimen merentasi parti politik mengetepikan perbezaan politik dan bersama-sama berganding bahu untuk menangani krisis-krisis yang melanda.

Pertubuhan Bukan Kerajaan dan Pertubuhan Masyarakat Sivil sentiasa berusaha melakukan yang terbaik untuk Malaysia dan menegaskan kesediaan berganding bahu dengan pelbagai pihak untuk menyelesaikan krisis-krisis yang sedang melanda negara.

1. Pertubuhan IKRAM Malaysia (IKRAM)
2. Aliran
3. Angkatan Belia Islam Malaysia (ABIM)
4. Cakne Rakyat Pahang
5. Centre for Independent Journalism (CIJ)
6. Gabungan Bertindak Malaysia (GBM)
7. Mahasiswa Amanah Nasional
8. Mahasiswa Roket
9. Majlis Perundingan Pertubuhan Islam Malaysia (MAPIM)
10. Pergerakan Tenaga Akademik Malaysia (GERAK)
11. Persatuan Akademia IKRAM Malaysia
12. Persatuan Belia Harmoni Malaysia (HARMONI)
13. Persatuan Kebajikan Aafiyah Shah Alam
14. Persatuan Kebangsaan Pelajar Islam Malaysia (PKPIM)
15. Persatuan Kesihatan IKRAM Malaysia (IKRAM Health)
16. Persatuan Patriot Kebangsaan (PATRIOT)
17. Pertubuhan Al-nur Negeri Kelantan
18. Pertubuhan Impian Wanita Berdaya Selangor
19. Pertubuhan Mawaddah Malaysia
20. Pertubuhan Pendidik Progresif Kuching
21. Pertubuhan Teratak Rahmah Wanita Islam
22. Projek #BangsaMalaysia
23. Projek Wawasan Rakyat (POWR)
24. The Coalition for Clean and Fair Elections (Bersih 2.0)
25. Yayasan Atfal Jannah

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Pakej tambahan bantu PKS

Pakej tersebut merupakan tambahan kepada dana RM4.5 bilion khusus untuk PKS dan PKS mikro yang diumumkan beliau pada 27 Mac lepas.

Beliau berkata, kerajaan akan memastikan kesemua pakej rangsangan ekonomi dan perbelanjaan yang dilakukan bagi menangani impak COVID-19 dilaksanakan dengan telus berlandaskan peruntukan undang-undang dan Perlembagaan Persekutuan.

“Kerajaan akan meneruskan amalan kewangan berhemah dan disiplin fiskal yang tinggi demi memastikan keadaan kewangan negara terus kukuh dan terkawal,” ujarnya.

Jelasnya, kerajaan akan membentangkan Rang Undang-Undang Perbekalan Tambahan sewaktu Parlimen bersidang pada Jun akan datang, untuk semua pakej rangsangan ekonomi yang telah diumumkan.

“Unit LAKSANA di bawah Jabatan Perdana Menteri akan memastikan semua inisiatif PRIHATIN dan Prihatin Tambahan dilaksanakan dengan cepat dan lancar,” jelasnya.

Beliau berkata, semua ini termasuk dengan suntikan dana tambahan, dan ia adalah selaras dengan Perkara 101, 102, dan 103 yang telah dinyatakan dalam Perlembagaan Persekutuan.

“Unit ini akan sentiasa memantau dan melaporkan perkembangan pelaksanaan semua inisiatif kepada Menteri Kewangan dan saya.”

Menurutnya lagi, untuk menyokong penyampaian inisiatif PRIHATIN, portal https://imsme.com.my/ yang dikendalikan oleh Credit Guarantee Corporation (CGC) dengan sokongan Bank Negara Malaysia (BNM) bersedia untuk menerima permohonan pinjaman PKS yang telah diumumkan.

Dalam pada itu, PKS juga mempunyai pilihan untuk membuat permohonan pinjaman melalui portal IMSME yang turut menyediakan khidmat myKNP, iaitu khidmat nasihat pembiayaan untuk pengusaha sektor berkenaan.


IKRAMTeens: Penganjuran konsert liar, pendorong peningkatan budaya hedonisme

Terkini,  budaya hedonisme melibatkan penyalahgunaan dadah dan alkohol di  kalangan belia dan remaja di Future Music Festival Asia yang berlangsung  di Stadium Nasional Bukit Jalil yang telah mengakibatkan enam individu  termasuk seorang pelajar sebuah universiti maut dan empat belas individu  lain kritikal.

IKRAMTeens  memandang serius dan mengecam penganjuran Festival Muzik ini yang  memberi impak negatif kepada masyarakat terutama golongan belia dan  remaja serta membuktikan bahawa budaya hedonisme semakin menular di  kalangan golongan ini. Penganjuran seperti ini membuka ruang kepada  unsur-unsur negatif seperti penyalahgunaan dadah, pengambilan arak,  pergaulan bebas dan amalan seks bebas yang merupakan gejala tidak sihat  yang masih belum selesai. Muktahir ini, unsur-unsur seperti  penyalahgunaan dadah dilihat menjadi satu ‘trend’ untuk berhibur.

Justeru itu,  IKRAMTeens menggesa pihak penguasa agar lebih sensitif dengan  penganjuran konsert-konsert dan aktiviti hiburan melampau yang lebih  banyak membawa impak negatif dan melalaikan. Peranan pihak penguasa ini  harus ditampung oleh peranan masyarakat dalam memastikan golongan belia  dan remaja di negara ini diberi perhatian dan dijaga sebaik-baiknya  kerana golongan ini merupakan aset negara pada masa hadapan.

IKRAMTeens amat  yakin bahawa segala unsur negatif yang melanda golongan belia dan  remaja dapat diperbaiki dengan hasil didikan dan tarbiah yang  berterusan serta program pembangunan sahsiah yang mantap.

Sehubungan  dengan itu juga, IKRAMTeens ingin mengajak para remaja serta ibu bapa ke  program motivasi pembangunan sahsiah remaja “Offline With Hedonism  (OWH)” yang akan diadakan di Masjid Asy-Syakirin, KLCC pada 27 Mac 2014  ini. Program OWH ini menekankan tentang bahaya budaya hedonisme di  kalangan para remaja sekalian.  Maklumat lanjut, sila hubungi Aisyah di  talian 012-910 8098.


Beranak seorang menjaga beramai: Antara isu dan kesejahteraan anak-anak

Pada hari yang sama juga laporan dokumentari 999 TV3 menyiarkan serbuan pihak polis menerusi Op Sarang di sebuah flat di Petaling Jaya dengan penahanan 28 orang penagih dadah termasuk seorang bapa yang diberkas di dalam bilik bersama anak berusia setahun yang sedang tidur.

Sebagai anggota masyarakat yang prihatin, wajarkah kita sekadar membiarkan berita sebegini berlalu di ruangan suapan berita dan mengurut dada sambil berkata, “Mujur ini bukan keluargaku…”?

Kanak-kanak adalah aset penting negara. Menurut Jabatan Perangkaan Negara pada tahun 2019 dianggarkan terdapat 9.3 juta kanak-kanak yang berusia 18 tahun ke bawah di Malaysia. Jumlah ini merupakan hampir 30 peratus daripada penduduk di negara ini.

Namun, saban tahun pula kita menyaksikan peningkatan kes penderaan dan pengabaian kanak-kanak. Menurut sumber Jabatan Kebajikan Masyarakat, pada tahun 2015 terdapat 4,453 kes penderaan kanak-kanak dilaporkan. Angka ini meningkat kepada 4,982 kes pada 2016 dan 5,537 kes pada tahun 2017.

Ibu bapa dan penjaga memainkan peranan yang paling utama bagi memastikan hak kanak-kanak sebagai individu dilindungi serta kebajikan dan keselamatan mereka terjaga.

Selain perlindungan fizikal, ibu bapa bertanggungjawab memberikan kasih sayang dan perlindungan dari sudut emosi dan psikologi agar kanak-kanak dapat membesar dan seterusnya menjadi anggota masyarakat yang baik.

Banyak kajian menunjukkan pengalaman lima tahun awal kanak-kanak mempengaruhi tingkah laku dan personaliti kanak-kanak apabila dewasa kelak. Maka, kelangsungan generasi yang baik pastinya bermula daripada pendidikan awal di rumah.

Namun kebelakangan ini, sering kita dengar kes-kes penderaan kanak-kanak yang dilakukan oleh mereka yang diberi tanggungjawab untuk melindungi kanak-kanak itu sendiri. Adakalanya rumah bukan lagi tempat yang paling selamat buat seorang kanak-kanak.

Di sini terletaknya peranan anggota masyarakat dalam memastikan kanak-kanak di persekitaran tempat tinggal mereka selamat. Jika mereka tidak dilindungi dan tidak mendapat akses kepada pendidikan yang baik, mereka akan membesar menjadi liabiliti kepada masyarakat.

Dalam memastikan setiap kanak-kanak dalam komuniti terjaga, seharusnya tidak wujud istilah ‘jaga tepi kain orang’; intervensi awal jiran-jiran dan keprihatinan masyarakat setempat pastinya dapat mengelakkan keadaan lebih buruk seperti kejadian jenayah dan kematian daripada berlaku kepada kanak-kanak.

Badan bukan kerajaan (NGO) juga harus berganding bahu bersama-sama dalam mewujudkan komuniti yang selamat buat kanak-kanak. Sebagai contoh, SURIANA Welfare Society Malaysia yang menjalankan aktiviti kanak-kanak di tempat kediaman padat penduduk untuk menangani isu penderaan kanak-kanak.

NGO-NGO juga dapat memainkan peranan dengan memberi pendidikan kepada ibu bapa tentang peranan mereka sebagai benteng pertama kanak-kanak. Pertubuhan IKRAM Malaysia (IKRAM) melalui Projek IMPAK (Ibu Bapa Memastikan Peningkatan Akademik Anak-Anak) berusaha memberi pendidikan keibubapaan kepada ibu bapa daripada golongan B40 di seluruh negara.

Banyak lagi NGO yang membuat pelbagai inisiatif bagi memberi impak positif kepada kanak-kanak dan ibu bapa. Sebagai anggota masyarakat, setiap individu dewasa boleh menyumbang dengan menjadi sukarelawan kepada badan-badan ini supaya lebih ramai ibu bapa dan kanak-kanak mendapat manfaat dari inisiatif-inisiatif yang dijalankan.

Kerajaan melalui jabatan dan agensinya pula perlu mengambil langkah yang lebih proaktif seperti menyediakan tempat selamat di kawasan kediaman berisiko tinggi seperti projek perumahan B40 di mana isu pengabaian dan penderaan ini sering berlaku.

Kerajaan juga perlu mengkaji polisi berkaitan ibu bapa yang dipraktikkan di negara maju, contohnya memberi pendidikan keibubapaan wajib bagi ibu bapa muda seperti yang dipraktikkan di England.

Laporan daripada Astro Awani pada tahun 2015 menunjukkan bahawa rata-rata ibu bapa tidak mengetahui mengenai peruntukan dan implikasi yang termaktub dalam Akta Kanak-Kanak 2001.

Polisi yang lebih holistik dan melibatkan pelbagai kementerian perlu dirangka, memandangkan isu pengabaian kanak-kanak berkait rapat dengan masalah kewangan, pengangguran dan kesihatan mental ibu bapa. Hukuman lebih berat perlulah dilihat sebagai jalan terakhir setelah semua langkah proaktif telah dijalankan.

Pepatah Melayu lama ada menyebut, “beranak seorang menjaga beramai”. Ia mengajar kita bahawa pada hakikatnya, tanggungjawab terhadap kesejahteraan hidup seorang kanak-kanak itu perlu digalas bersama-sama oleh seluruh anggota masyarakat.

Tidak ada gunanya kita menuding jari kepada mana-mana pihak apabila melihat statistik pengabaian yang semakin meningkat. Sudah tiba masanya setiap dari kita memainkan peranan yang sewajarnya bagi memastikan hak modal insan terpenting yang bakal mencorak masa depan negara ini terjamin sepenuhnya. Sayangi dan lindungi anak-anak Malaysia!

Puan Nurhakimah MohamudPenolong Setiausaha Wanita IKRAM PusatUnit Advokasi Kanak-Kanak Wanita IKRAM Pusat

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


IKRAM Bentang Kajian Perpaduan di Persidangan MyStat2023

KUALA LUMPUR – Pertubuhan IKRAM Malaysia (IKRAM) dan Kajian Dasar IKRAM Sdn Bhd telah terpilih untuk membentangkan satu kajian dalam Persidangan Statistik Malaysia Ke-10 (MyStat2023) pada Selasa.

Pembentangan kajian tersebut diwakili Ahli JKP IKRAM, Mohammad Abdul Hamid (Ketua Kluster Kemakmuran Ekonomi) dan Dr Sabariah Baharun (Ketua Kluster Perpaduan Nasional), serta Dr Maisarah Tajuddin mewakili KADRI.

Menurut Mohammad, pihaknya telah membentangkan Kajian Keberkesanan Program Sambutan Minggu Perpaduan 2023 dalam persidangan yang bertemakan ‘Merentasi Sempadan KDNK: Menuju Kesejahteraan Sosial dan Kelestarian Alam Sekitar.’

“Kami melakukan kajian lebih 4.300 pengunjung dengan soalan-soalan berkaitan perpaduan, kesepaduan sosial dan patriotisme.”

“Walaupun hasil kajian keseluruhan adalah positif, kami mengesyorkan satu pendekatan yang lebih kukuh untuk mengendalikan penilaian program, sama ada yang lebih praktikal (pre-post or simple difference) atau sebaik-baiknya, penilaian rawak – satu piawaian emas,” ujar beliau.

Beliau mengharapkan kajian tersebut akan menarik minat pelbagai pemegang taruh sektor awam di Malaysia, untuk mengendalikan penilaian program, sebagai cara untuk melaksanakan evidence-based policy (EBP) seperti yang digariskan dalam Rancangan Malaysia Ke-12 (RMKe-12).

“Kajian dilaksanakan IKRAM pada Mei 2023 dengan pendanaan daripada Kementerian Perpaduan Negara (KPN),” jelas beliau.

Pihaknya turut mengucapkan tahniah dan merakamkan penghargaan kepada KPN dan pasukan daripada Institut Kajian & Latihan Integrasi Nasional (IKLIN) atas sokongan yang memberangsangkan dalam menjayakan kajian tersebut.


Sukarelawan banjir jumpa barang kemas lebih RM20,000!

Bencana banjir yang melanda hampir seluruh negara dan agak teruk juga ialah yang melanda negeri Selangor khususnya di kawasan Hulu Langat.

Sebagaimana pengalaman yang diceritakan Yang Dipertua IKRAM Hulu Langat, Ustaz Fathi Zainuddin yang bersama-sama misi membantu mangsa banjir Hulu Langat kepada IKRAMedia.

“Keadaan becak, selut, lumpur, bau-bau busuk disebabkan bangkai-bangkai binatang yang terdampar,” ujarnya ketika awal-awal menyertai aktiviti membersihkan rumah mangsa.

Menurutnya, beliau bersama sukarelawan lain membersihkan rumah mangsa banjir di hari pertama di Desa Raya, rumah seorang makcik yang tidak berapa sihat dan berada di hospital.

“Bila kita kemas dan bersihkan tu, kami terjumpa barang kemas, yang nilainya dianggarkan lebih RM20,000. Jadi kami serahkan kepada jiran makcik tu yang memegang kunci pintu rumah tersebut.”

Apa yang menariknya lagi, yang datang bantu bersihkan rumah tersebut ialah orang yang terhormat, sebagai contoh, Prof. Madya Dr Roohaida Othman dengan anak-anaknya.

Tentunya, ada mangsa banjir yang tidak mengenali mereka.

“Waktu tu Dr Rohaida offer bagi bantuan Toto tetapi mangsa tersebut tidak mahu. Namun, Dr Rohaida berikan lagi duit (sumbangan orang ramai) kepada anak-anak mangsa.”

Menurut Ustaz Fathi, sukarelawan yang mereka ada tidak kira pangkat atau darjat, seperti Dr Roohaida yang bertugas sebagai pensyarah di Jabatan Sains Biologi dan Bioteknologi, Universiti Kebangsaan Malaysia (UKM).

“Begitu juga Naib Canselor Universiti Sultan Zainal Abidin (UniSZA), Prof. Dato’ Dr Hassan Basri Awang Mat Dahan yang turut membantu membersihkan rumah mangsa banjir di Hulu Langat ini.”

Jelasnya lagi, orang yang berkedudukan tinggi turut membantu membersihkan rumah-rumah mangsa.

“Kita tidak mengira siapa pun untuk membantu, kami persilakan siapa saja.”

Tentunya dua susuk ini boleh menjadi contoh teladan kepada golongan muda untuk turut turun sama membantu kawasan banjir ketika ini, sebagaimana kata Dr Hassan Basri:

“Saya nak bagi inspirasi juga kepada anak-anak muda, generasi kita.”

Tambahnya lagi, ini adalah peluang dan medan amal untuk semua. Beliau turut menggesa agar lebih ramai sukarelawan termasuk anak-anak muda turun lapangan membantu mangsa-mangsa banjir.

“Asalnya ini adalah rumah kampung yang besar, tetapi telah dihanyutkan banjir dan yang tinggal hanya tangga,” demikian kata Ketua Pusat Operasi Banjir IKRAM Hulu Langat, Ustaz Abdul Haris Bain.

Rumah arwah Haji Mahfudz yang didirikan pada 13 Mei 1969, terletak di Sungai Lui, inilah yang baru-baru ini tular di media sosial.

“Ketika kejadian, Puan Rohana iaitu anaknya tinggal sendirian di rumah tersebut, kini tinggal sehelai sepinggang. Tudung pun tiada,” ujar Ustaz Haris ketika menceritakan semula kepada IKRAMedia.

Dalam pada itu, Ustaz Haris ketika menyatakan, Puan Rohana itu cukup tabah menghadapi ujian ini.

“Inilah hakikat kehidupan, segala yang kita miliki boleh saja tiba-tiba hilang. Yang penting kita terus bertakwa kepada Allah SWT sepanjang masa,” beliau turut menyampaikan tazkirahnya.

“Sebahagian penduduk di sini telah biasa mendepani banjir. Seperti selalunya, setakat air di paras lutut atau paha, tidaklah menjadi isu sangat bagi mereka,” kata Ustaz Fathi.

Namun kali ini, banjir lebih tinggi sampai ke paras bumbung dan melepasi paras lantai tingkat pertama rumah dua tingkat.

“Sungguh ia sesuatu yang tidak disangka sebab banjir kali ini sangat teruk. Kalau dikatakan banjir 2012 lalu paling besar, tapi yang kali ini paling teruk.”

Beliau berkata, kesan emosi itu tetap ada dan tidak dapat dinafikan.

“Kita dapat lihat daripada rungutan seperti ada yang kata, lepas ni nak pindah, tak nak duduk di sini lagi. Mereka yang berniaga kata, tak nak berniaga lagi.”

Dapat dirasakan kesan emosi yang dialami mangsa-mangsa banjir ini dan bagi yang tiada pilihan, mereka terpaksa menghadapinya.

Ketika wawancara itu, beliau menyatakan akan berusaha sedaya upaya untuk membantu sekadar yang mampu dari segi tenaga, aset yang ada, wang ringgit dan sumbangan orang ramai.

Dalam kesempatan itu, beliau turut mengucapkan ribuan terima kasih kepada semua sukarelawan yang membantu termasuk ahli-ahli IKRAM serta institusi-institusinya iaitu MyCARE, Yayasan IKRAM Malaysia, Belia Harmoni, IKRAM Health, Hidayah Centre Foundation dan tidak terkecuali badan-badan lain seperti GEMA dan Persatuan Pelajar Palestin, Mesir dan Yaman.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Help Palestinians by not normalising relations with Israel

It is a very pathetic and hypocritical attempt to defend what is indefensible and justify what is clearly not justifiable.

The article makes much of how the deal has supposedly helped or will help Palestinians, the clear victims at the hand of the oppressive criminal apartheid Zionist state.

This claim deserves nothing but contempt and instant dismissal. It pretends that the world is blind to three monumentally glaring facts which are evidence that such a claim has no foundation in reality.

First, not a single Palestinian entity has been consulted by the UAE government before the deal was announced. It is totally ridiculous to claim to be helping the victims without first asking them if the action is helpful or otherwise.

Second, the unanimous rejection and denunciation of the deal by Palestinians of all political stripes is a clear sign that they know, and the UAE government should have known, that it is NOT going to bring about an end to Israeli oppression and occupation of Palestinian lands.

Third, the claim that the deal was instrumental in halting annexation of the West Bank has no credibility at all. Even as news of the deal hit the world’s media, the Israelis have made it clear that annexation is only suspended and still very much on the cards. The ambassador’s article ignores that fact altogether.

The indisputable fact remains that the best way to help the Palestinian people is to refrain from normalizing relations with Israel and to continue to boycott and impose sanctions against the apartheid state which has disregarded countless international laws, conventions, and resolutions calling on them to respect the human rights of Palestinians.

If even such help the UAE government cannot offer, then the honest and honorable thing to do is to drop any self-serving pretense, as encapsulated in the article, that its actions were motivated by a desire to help Palestinians.

The ambassador nor the UAE government is in absolutely no position to declare that “the boycott of the past years did not fulfill the aspirations of the Arab peoples in general and the Palestinian people in particular.”

The boycott, divestment, and sanctions (BDS) movement was started by Palestinians themselves and modeled after the anti-apartheid movement of South Africa, it is a means to pressure Israel to cease its apartheid treatment and violations of Palestinian human rights.

It is a grass-roots, peaceful and non-violent movement which has found support the world over including, it must be added, in Israel itself.

Its effectiveness is evidenced by the fact that the Israeli government has created a whole ministry to counter BDS campaigns and the Zionist propaganda machinery has been busy trying to criminalize an all-inclusive movement which espouses anti-racism, non-violence, and only lawful means in all its campaigns.

When the boycott movement is gaining momentum internationally, it is indeed most shameful for an Arab government to declare that it does not fulfill Palestinian aspirations and to use it as an excuse for normalizing relations with Israel.

It is only right therefore that the whole world, in turn, asks the UAE government as to whether the Israel-UAE deal fulfills the aspirations of the citizens of the UAE.

Indeed, to ask whether the UAE government has conducted due consultations with its own citizens if they would like to see their country have diplomatic and other ties with a regime which oppresses and brutalizes their fellow Arabs and shows no signs whatsoever of stopping.

We await an article by the ambassador detailing the referendum, plebiscite, or honest nationwide survey proving that his government’s decision to normalize relations with Israel has solid popular support among the UAE population and that it fulfills their aspirations.

Until then, let’s call a spade a spade.

The decision by the UAE government was taken with the sole motive of cosying up to the Zionists and the ultimate objective of being in the good books of the American government in order to enhance the security and longevity of a ruling clique without due regard to the wishes and opinions of its own citizens.

To the extent that the fate of Palestinians did not enter the ruling clique’s calculations, it is undeniably a betrayal and a stab in the back to the Palestinian cause. No letter or article by any UAE ambassador will be able to hide that fact.

1. BDS Malaysia2. Muslim Care Malaysia 3. MyCARE4. Muslimah Interest Zone & Networking Associations (MIZAN)5. Pertubuhan Mawaddah Malaysia6. Pertubuhan Cakna Palestin Malaysia 7. MWCQP – Malaysian Women Coalition for al Quds and Palestine8. Viva Palestina Malaysia9. Angkatan Belia Islam Malaysia (ABIM)10. Global Peace Mission (GPM) Malaysia11. Pertubuhan IKRAM Malaysia12. Pertubuhan Sejagat Malaysia13. Al-Quds Foundation Malaysia14. MAPIM 15. Movement for Monetary Justice – Malaysia16. Palestine Scholars Association in Southeast Asia17. Himpunan Lepasan Institusi Pendidikan Malaysia (HALUAN)18. Palestinian Progressive Association Malaysia (PPAM)

Source: NST | BDS Malaysia

Until then, let’s call a spade a spade.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Tahniah Prof. Dr. Hatta, Pengerusi DBP baharu

Pertubuhan IKRAM Malaysia (IKRAM) mengucapkan tahniah kepada Profesor Dr. Mohamed Hatta Shaharom atas pelantikan beliau sebagai Pengerusi Lembaga Dewan Bahasa dan Pustaka (DBP) yang baharu.

Prof. Dr. Hatta, 66, anak kepada seorang tokoh guru, sejarawan dan budayawan Johor, Shaharom Husain telah mendapat pendidikan di Sekolah Dato ‘ Jaafar, Johor Bahru dan Kolej Melayu Kuala Kangsar, dan mempunyai Diploma Pemikiran Islam.

Beliau yang juga Ahli Dewan Perwakilan Nasional (DPN) IKRAM telah menyambung pelajaran dalam bidang perubatan di Cairo University, Mesir, psikiatri di Universiti Kebangsaan Malaysia (UKM) dan psikiatri forensik di Monash University, Australia.

Beliau pernah menjadi editor Jurnal Psikiatri Malaysia, Presiden Persatuan Perubatan Islam Malaysia (PPIM) dan Pertubuhan Jamaah Islah Malaysia (JIM), Timbalan Presiden IKRAM dan mengetuai misi bantuan bencana MERCY Malaysia di Afghanistan dan Iran.

Beliau juga adalah bekas Profesor dan Ketua Jabatan Psikiatri serta Ahli Senat UKM, sebelum menjadi Naib Presiden Kanan (Akademik) dan Dekan, Fakulti Perubatan, Kolej Universiti Sains Perubatan Cyberjaya (CUCMS). Beliau adalah Felo Akademi Perubatan Malaysia dan Felo Kanan Pacific Rim College of Psychiatrists.

Prof. Dr. Hatta dan isterinya, seorang doktor mempunyai enam orang anak dan enam orang cucu. Penulisan-penulisan beliau berkisar daripada topik mengenai psikiatri kepada isu-isu sosio-agama dan kemanusiaan.

Dengan pelantikan beliau sebagai Pengerusi Lembaga Pengelola, IKRAM berharap DBP akan dapat terus diperkasakan untuk memartabat dan mengembangkan lagi penerbitan-penerbitan Bahasa Melayu dan kesusasteraan yang disegani, kontemporari dan berkualiti, insya-Allah.

Dr Mohd Parid Sheikh AhmadPresiden IKRAM


Perkongsian isu Palestin dalam Bahasa Mandarin

Untuk pelajar Tionghua, perkongsian telah disampaikan oleh aktivis Aqsa Syarif Johor Bahru, Ustazah Nazirah yang boleh berbahasa Mandarin yang juga guru Sekolah Menengah Islam Hidayah (SMIH).

Perkongsian dalam Bahasa Melayu untuk pelajar Melayu pula telah disampaikan oleh aktivis Aqsa Syarif Johor Bahru Tengah, Prof Madya Dr Rosbi Mamat yang juga pensyarah UTM.

Tahnniah Aqsa Syarif Johor dan SMKTD yang telah melakukan perubahan dalam pendekatan isu Palestin kepada masyarakat majmuk di Malaysia dalam bentuk pendidikan.

Semoga usaha sebegini dapat diteruskan pada masa-masa yang akan datang dan dicontohi oleh seluruh di Malaysia pada masa akan datang, insyaa-Allah.

Sumber & foto: http://goo.gl/mTgzzh (FB IKRAM Johor)


Dr Fauziah dinobat Tokoh NGO Islam

Anugerah disampaikan oleh Perdana Menteri, Datuk Seri Najib Tun Razak dalam Majlis Perdana Ulama-Umara’ dan NGO Islam Bersama YAB Perdana Menteri 2017 di Pusat Konvensyen Antarabangsa Putrajaya (PICC).

Beliau yang juga Ahli Lembaga Pemegang Amanah Humanitarian Care Malaysia (MyCARE) dan Penasihat Rose2Rose adalah antara 13 aktivis misi WBG anjuran Freedom Flotilla Coalition (FFC) yang ditahan Israel semasa mengikuti pelayaran kapal Zaytouna-Oliva pada awal Oktober tahun lalu.

Menerima Anugerah Tokoh Serikandi Khaulah al-Azwar daripada kerajaan Terengganu atas keberaniannya, Dr. Fauziah juga pernah dinobatkan sebagai Tokoh Aktivis Palestin Antarabangsa pada 2014 di Istanbul oleh I’tilaf, sebuah gabungan NGO-NGO cakna Palestin di seluruh dunia.

Beliau menyifatkan Anugerah Tokoh NGO Islam itu bukan untuknya, tetapi hanya mewakili para aktivis wanita yang turut memperjuang aktiviti kemanusiaan.

“Anugerah ini bukan untuk saya, saya hanya mewakili para wanita yang turut bersama-sama memperjuangkan isu kemanusiaan,” katanya.

Sementara itu, Mufti Perak, Tan Sri Dr Harussani Zakaria pula dinobatkan sebagai Tokoh Ulama Sepanjang Zaman dan Presiden Pertubuhan Muafakat Sejahtera Masyarakat Malaysia (Muafakat), ustaz Ismail Mina Ahmad diumumkan sebagai Tokoh NGO Islam bagi kategori lelaki.

Presiden Gabungan Pelajar Melayu Semenanjung (GPMS), Zambri Mohd Isa pula diumumkan Tokoh NGO Belia. Kesemua tokoh terbabit menerima piala, sijil dan tajaan menunaikan umrah.

Sempena majlis itu juga, Datuk Seri Najib turut membentangkan Laporan Kajian Indeks Syariah Malaysia 2017 bagi mengukur kedudukan kerajaan dalam menjalankan pentadbiran negara berdasarkan lima prinsip asas Maqasid Syariah.

Turut hadir dalam majlis Naib Presiden IKRAM, Haji Shahrul Aman Mohd Saari.

Tahniah Dr. Fauziah! Semoga anugerah ini menjadi pembakar semangat untuk terus berbakti dan mencetuskan inspirasi kemanusiaan kepada yang lain.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


IKRAM Teens Daerah Batu dilancarkan

Kenapa IKRAM Teens? Ia merupakan platform untuk menjalankan pelbagai program remaja yang dapat diisikan pada masa lapang. Selain itu, ia merupakan tempat suai kenal untuk merapatkan lagi silaturahim antara saudara seislam. Remaja juga akan didedahkan dengan keterlibatan dalam penganjuran sesuatu program yang dapat mematangkan mereka pada masa akan datang.

Ammar dalam ucapannya menekankan bahawa remaja hendaklah hebat dan soleh, antaranya hebat dalam solat, hebat dalam pelajaran, hebat dalam aktiviti serta taat dan kasih kepada ibu bapa yang merupakan jalan kejayaan dunia dan akhirat.

Selain itu, lulusan Komputer Sains dari Universiti Malaya ini juga menceritakan kisah dua sahabat, Muaz, 13, dan Muawaz, 17, yang mempunyai semangat juang untuk  menyertai perang Badar, tetapi Rasulullah tidak membenarkannya kerana mereka masih kecil. Walau bagaimanapun mereka tetap berdegil untuk menyertainya peperangan tersebut. Akhirnya Rasullullah memberi mereka ujian iaitu bergusti. Jika mereka lulus dalam ujian tersebut, mereka dibenarkan untuk menyertai peperangan. Dan ternyata mereka telah menunjukkan semangat juang yang tinggi.

Dalam peperangan tersebut, misi mereka adalah untuk membunuh seorang saja, iaitu Abu Jahal. Semasa pertempuran berlaku, mereka menyorok di celah-celah batu dan kuda tentera Muslimin untuk mencari Abu Jahal. Apabila ternampak Abu Jahal di atas kuda, Mereka menikam kuda tersebut. Kuda itu terjatuh bersama Abu Jahal. Mereka terus menikam Abu Jahal pula. Bagi membuktikan semangat mereka pada Rasullullah, mereka memenggal kepala Abu Jahal dan membawa kepada Rasulullah.

Kisah yang diceritakan oleh Ammar ini sekadar membuktikan bahawa para remaja Muslim dahulu mempunyai semangat juang yang cukup tinggi.

Dalam slot yang kedua, Ummi Ida (gambar kiri) memberi penerangan berkenaan IKRAM Teens yang akan dilancarkan. Beliau turut menayangkan klip video tentang riwayat hidup Rasulullah bersama para sahabat dalam usaha menegakkan agama Allah. Beliau menceritakan tentang perihal sifat Rasulullah, antaranya sifat fizikalnya dan sifat akhlaknya yang mulia sehinggakan seorang ulama Yahudi yang pertama kali melihat Rasulullah terus mengucap syahadah.

Melihat masalah gejala sosial yang kian meningkat, Ummi Ida menyeru agar remaja masa kini sentiasa mengamalkan sunnah Rasulullah untuk kebaikan dunia dan akhirat.


IKRAM’s views on LGBT issues


IKRAM Kutuk Serangan Berganda Pengganas

Pertubuhan IKRAM Malaysia (IKRAM) menyertai solidariti rakyat seluruh dunia mengutuk ‘serangan pengganas yang tidak berperikemanusiaan’ di tiga negara iaitu Turki, Indonesia dan Burkina Faso antara tarikh 12 hingga 15 Januari 2016 lalu yang mengorbankan hampir 50 nyawa dan mencederakan lebih daripada 70 orang.

IKRAM mengutuk perbuatan ini dan berharap bahawa individu-individu atau kumpulan bertanggungjawab bagi perbuatan yang dahsyat ini dibawa ke muka pengadilan. Tindakan keganasan sebegini menunjukkan bahawa mereka tidak menghormati nilai kehidupan manusia.

IKRAM menyeru rakyat Malaysia pelbagai etnik dan lapisan masyarakat untuk menunjukkan sokongan dan merakamkan simpati dan takziah kepada semua mangsa dan keluarga mereka.

Sesungguhnya, Islam amat menitikberatkan dan memupuk kasih sayang sesama manusia dan melarang sebarang bentuk kekerasan, keganasan dan penindasan yang jelas menyimpang dari ajaran Tuhan.

Justeru, marilah kita sama-sama berdoa untuk kesejahteraan dunia keseluruhannya dan dikekalkan kehidupan yang aman dan harmoni.

Haji Kamarul Zaman Bin Shaharul AnwarPengerusi Jawatankuasa Perhubungan AntarabangsaPertubuhan IKRAM Malaysia (IKRAM)

Media StatementPertubuhan IKRAM Malaysia (IKRAM)18th January 2016

IKRAM CONDEMNS THE MULTIPLE TERRORIST ATTACKS

Pertubuhan IKRAM Malaysia (IKRAM) joined the solidarity of the whole world, condemns the ‘inhuman terrorist attacks’ in three countries such as Turkey, Indonesia and Burkina Faso that happened between 12th to 15th January 2016 and killed nearly 50 people and hurt more than 70.

IKRAM condemn this act and hope that individuals or groups responsible for these terrible acts, be brought to justice. Such terrorist acts show that they do not respect the value of human life.

IKRAM called on Malaysians of various ethnic groups and walks of life to show their support and deepest sympathies and condolences to the all the victims and family members.

Indeed, Islam emphasizes and fosters human affection and prohibits any form of violence, terror and repression that clearly deviated from the teachings of God.

Therefore, let us pray for the welfare of the whole world and maintained a life of peace and harmony.

Haji Kamarul Zaman Bin Shaharul AnwarChairmanInternational Relations CommitteePertubuhan IKRAM Malaysia (IKRAM)

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Serangan Zionis: Hampir 200 penduduk Gaza terkorban

Sebagaimana memetik laporan berita Agensi Anadolu bahawa puluhan serangan Israel serentak melanda beberapa kawasan di selatan dan barat Gaza, dan utara, selatan juga tengah Gaza.

Serangan udara Israel mensasarkan lokasi tanah pertanian, jalan raya, infrastruktur lainnya serta menghancurkan markas keselamatan di selatan dan barat Gaza.

Pengeboman itu menyebabkan kerosakan besar hingga terputusnya bekalan elektrik di kediaman dan di sekitar tempat yang disasarkan.

Seterusnya, kapal perang Israel yang ditempatkan di laut melepaskan tembakan ke arah pantai dan utara Gaza.

“Tentera Israel mensasarkan tanah pertanian di sebelah timur   Khan Younis, manakala di selatan dengan serangan ganas,” menurut wartawan yang juga saksi berita Agensi Anadolu.

Menurutnya, tentera Israel melancarkan serangan udara ke atas sebuah rumah di Deir al-Balah (tengah) dan di Gaza yang menghancurkannya sepenuhnya, selain mengebom tanah pertanian di Rafah (selatan).

Sebelumnya pada malam Ahad, pesawat perang Israel mengebom beberapa rumah dan tanah pertanian di Rafah dan Khan Younis serta pusat  pentadbiran Gaza hingga menyebabkan berlakunya kebakaran.

Selama berhari-hari, tentera penjajah melancarkan serangan ganas tanpa peringatan di beberapa kawasan Semenanjung Gaza dan serangan ini menyebabkan keadaan panik dalam kalangan penduduk disebabkan bunyi kuat serta kehancuran yang terjadi, selain menyebabkan pembunuhan beramai-ramai terhadap beberapa keluarga.

Pada waktu subuh Ahad, seramai 42 rakyat Palestin terbunuh termasuk 10 kanak-kanak dan 16 wanita setelah puluhan pangsapuri musnah bersama penghuninya di Jalan al-Wehda, Kejiranan ar-Rimal, sebelah barat Gaza.

Menurut Kementerian Kesihatan Gaza, sehingga Ahad, mangsa korban serangan tentera Israel yang berterusan di Gaza telah meningkat kepada 197, termasuk 58 kanak-kanak dan 34 wanita di samping 1,235 yang cedera, serta 21 orang yang mati syahid dan ratusan yang cedera di Tebing Barat.

Manakala, 10 orang Israel terbunuh dan ratusan lainnya cedera semasa serangan roket oleh pejuang Palestin dari Gaza ke kawasan-kawasan di negara haram itu.

Dalam pada itu, Briged Saraya al-Quds, sayap ketenteraan Jihad Islami memaklumkan pada waktu subuh Isnin bahawa mereka telah melakukan pengeboman ke atas tiga bandar di selatan Israel, dengan ledakan peluru berpandu yang kuat sebagai tindak balas terhadap pengeboman Israel yang mengganas di Gaza.


IKRAM di persidangan ASEAN tangani ekstremisme

Persidangan itu disertai oleh wakil dari 10 negara ASEAN bagi membincangkan isu-isu keganasan antarabangsa yang baru-baru ini mensasarkan negara sekitar bagi tujuan tersebut.

Menyedari ancaman yang dibawa oleh kumpulan keganasan seperti ISIS untuk menggugat keselamatan dan kemakmuran negara, mereka bersepakat bahawa ancaman ini perlu ditindak balas dengan mempromosi keamanan secara terbuka dan menyeluruh kepada semua peringkat masyarakat.

“Penyertaan secara kritikal oleh golongan wanita, generasi muda, agamawan, ahli perniagaan, ahli politik dan kerajaan sangat penting untuk menanam budaya menyemai keamanan, toleransi, modenisasi, demokrasi dan hak asasi manusia sebagai satu cara menentang aktiviti radikal.”

Dalam kenyataan rasmi persidangan, mereka menegaskan kepentingan pendidikan kepada masyarakat sebagai salah satu cara yang berkesan untuk menangani isu ini tanpa mengetepikan penyertaan kaum wanita dan anak muda.

“Penyertaan kaum wanita yang merupakan antara mangsa aktiviti keganasan tidak dapat kita abaikan dalam apa jua keadaan.”

Prof Madya Badlishah dalam pembentangan dan bersama para peserta persidangan

Antara negara yang terlibat termasuk Malaysia, Indonesia, Filipina, Singapura, Thailand, Kemboja dan beberapa negara lain yang terdiri daripada organisasi politik, agamawan, ahli akademik, ahli perniagaan, wakil wanita dan anak muda.

Mereka memperakui kepentingan teknologi dan media sosial yang merupakan bahan utama bagi kumpulan militan merekrut ahli baru sebagai salah satu alat yang boleh digunakan kembali untuk mendidik masyarakat daripada terjebak dengan aktiviti keganasan.

Hasil daripada persidangan ini, mereka menyatakan hasrat untuk meneruskan kerjasama dengan pemimpin agama masyarakat setempat sebagai jalan untuk menghalang doktrinisasi militan yang menyokong keganasan terutama di pusat-pusat pengajian agama.

“Ia boleh dilakukan dengan memperkemaskan sistem pendidikan terutamanya di madrasah dengan menanam nilai-nilai murni dan menggalakkan dialog antara agama.”

Turut mewakili Malaysia dalam persidangan tersebut adalah ahli akademik Universiti Islam Antarabangsa Malaysia(UIAM), Dr Maszlee Malik.

Menurut Badlishah, sesi perbincangan tersebut telah berlangsung dengan baik dan harmoni.

Mereka berdua masing-masing merupakan wakil Malaysia juga panelis dan moderator untuk sesi yang membincangkan tajuk ‘Building Network Between Muslim and Non-Muslim”’ dalam persidangan tersebut.

Badlishah juga berkongsi tentang pengalaman Pertubuhan IKRAM Malaysia (IKRAM) khususnya Gabungan Bertindak Malaysia(GBM) membina jaringan antara panganut agama Islam dan bukan Islam di Malaysia.

Sebelum itu, beliau turut mewakili IKRAM ke Bengkel ‘Engaging Civil Society in the Rehabilitation and Reintegration of Individuals Associated with and Affected by Terrorism’ yang diadakan di Jakarta, Indonesia pada 6 dan 7 September lalu.

Program yang dianjurkan oleh International Centre for Counter-Terrorism – The Hague (ICCT) itu bertujuan mewujudkan pelan tindakan menangani keganasan dan extremisme di rantau ASEAN melalui kerjasama pelbagai organisasi antarabangsa.

“Draf pelan telah dihasilkan dan cadangan untuk menubuhkan sekretariat NGO ASEAN untuk perkara tersebut juga telah dipersetujui,” kata Badlishah.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Pemergian Almarhumah Nik Khatijah

Pada hari ini, Pertubuhan IKRAM Malaysia dikejutkan dengan pemergian seorang kakitangannya, almarhumah Nik Khatijah binti Nik Mud.

Seperti yang dilaporkan oleh pihak media, kes kini di bawah siasatan pihak polis. IKRAM telah, sedang dan akan terus memberi kerjasama sepenuhnya dalam siasatan ini.

Kebajikan keluarga dan waris almarhumah sedang diuruskan. Mohon kepada semua pihak untuk tidak membuat sebarang spekulasi bagi menghormati perasaan keluarga dan sahabat handainya.

Marilah kita sama-sama menitipkan doa semoga roh almarhumah dicucuri rahmat dan memperolehi keampunan Ilahi.

Pejabat Setiausaha Agung
Pertubuhan IKRAM Malaysia


Keprihatinan seorang raja

Dan Nabi Yusuf AS menjawab, “Jadikanlah daku pengurus perbendaharaan hasil bumi (Mesir); sesungguhnya aku sedia menjaganya dengan sebaik-baiknya, lagi mengetahui cara mentadbirkannya.” (Surah Yusuf : 55)

Maka bermulalah Nabi Yusuf AS memikul tanggungjawab beliau yang berat serta berjaya melaksanakan amanah yang digalasnya dengan cemerlang.

“Dan demikianlah caranya, Kami tetapkan kedudukan Yusuf memegang kuasa di bumi Mesir; ia bebas tinggal di negeri itu di mana sahaja yang disukainya. Kami limpahkan rahmat Kami kepada sesiapa sahaja yang Kami kehendaki, dan Kami tidak menghilangkan balasan baik orang-orang yang berbuat kebaikan.” (Surah Yusuf : 56)

Antara pengajaran penting yang diserlahkan daripada kisah ini ialah:

i. Kebenaran janji Allah SWT kepada hamba-hamba-Nya yang beriman dan sabar menanggung ujian yang getir.

ii. Setiap kesukaran pasti berakhir dengan kesenangan.

iii. Keharusan bekerjasama dan memegang jawatan dalam kerajaan yang tidak Islam.

iv. Keharusan meminta jawatan apabila kita mempunyai kelayakan dan yakin dapat menjalankan tugas dengan sebaik-baiknya.

Aspek yang jarang ditonjolkan ialah kesediaan raja mengangkat Nabi Yusuf AS selepas baginda melihat kemampuan Nabi Yusuf AS mentakwilkan mimpinya walaupun Nabi Yusuf AS menganut agama yang berlainan dengannya.

Tidakkah dia bimbang Nabi Yusuf AS akan menghasut mempengaruhi rakyatnya meninggalkan agama yang dianutinya?

Tidakkah dia bimbang Nabi Yusuf AS yang sangat pintar itu akan menggulingkan kerajaan yang dipimpinnya dan merampas takhta yang diwarisinya daripada datuk neneknya, generasi demi generasi?

Sebenarnya keputusan yang dibuat oleh raja menyerahkan jawatan penting kepada Nabi Yusuf AS menggambarkan sikap keprihatinannya terhadap kepentingan rakyat dan negara.

Dia mengetahui melalui mimpinya yang ditakwil oleh Nabi Yusuf AS bahawa negaranya akan ditimpa kemarau panjang yang menyebabkan bekalan makanan berkurangan.

Sebagai persediaan untuk menghadapi keadaan yang mencabar itu, negara memerlukan seorang yang benar-benar mempunyai kepakaran, ikhlas dan amanah dalam melaksanakan tanggungjawabnya.

Dan pada firasatnya, ciri-ciri itu terdapat pada susuk Nabi Yusuf AS yang berupaya mentakbir mimpinya. Lalu baginda tidak teragak-agak meletakkan Nabi Yusuf AS di posisi penting dalam kerajaannya iaitu sebagai pengurus perbendaharaan hasil bumi.

Tentunya, kisah ini mengingatkan kita dengan apa yang berlaku dalam negara mutakhir ini. Bagaimana kita sebagai seorang Islam mengambil pengajaran daripada kisah yang Allah bawakan menerusi ayat-ayat-Nya di dalam al-Quran ini? Sudahkah kita mempersiapkan seorang ‘Yusuf’ untuk memakmurkan muka bumi Allah ini?

Penafian: Tulisan ini adalah pandangan peribadi penulis dan tidak semestinya menggambarkan pendirian IKRAM.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Why the Israel-Palestine conflict has not been solved for 73 years?

Izz ad-Din al-Qassam is a Muslim freedom fighter who participated in various resistance movements against the western occupations in the Middle East including against the Italians in Libya, the French in Syria, and most importantly, the British in Palestine.

The killing of al-Qassam by the British in 1935 has inspired generations of Palestinians to fight for the liberation of Palestine from any form of occupation.

This century-old conflict has a very long and complicated history.

In 1917, the British had promised the land of Palestine to the Zionists in the infamous Balfour Declaration. 31 years later, the state of Israel was established at the end of the British mandate.

73 years after the establishment of Israel, the Palestinians are still resisting the Israeli occupation. With the United States backing the Israelis, many regarded the Palestinian resistance as futile. The gap in technology and economy is just too great.

Why was there never an end to this century-long conflict? Why can’t a two-state solution peace deal succeed?

Firstly, in any such deals, a line on the map should be drawn to establish the border of the two states. The question is, where should the border be?

The Malaysian Prime Minister Tan Sri Muhyiddin Yassin stated on the 11th May 2021, that Malaysia supports the two state solution based on the pre-1967 border with East Jerusalem as the capital of Palestine.

The pre-1967 border includes the Palestinians giving Israel 78 percent of historic Palestine and only keeping 22 percent of their own land.

However, Israel has built hundreds of illegal settlements in East Jerusalem and the West Bank, with many more on the way. The recent Sheikh Jarrah evictions were part of the plans to remove Palestinians from their homes in East Jerusalem in order to establish new Israeli settlements.

These illegal Israeli settlements impede the viability of the two state solution. The United Nations Security Council (UNSC) Resolution 2334 states that the “establishment by Israel of settlements in the Palestinian territory occupied since 1967, including East Jerusalem, has no legal validity and constitutes a flagrant violation under international law and a major obstacle to the achievement of the two-State solution and a just, lasting and comprehensive peace.”

Indeed, it is a major obstacle. In many preceding peace talks, Israel demanded more land from the Palestinians, citing the major Israeli settlements in East Jerusalem and the West Bank. This does not sit well with the Palestinians as they had already given up 78 percent of their land.

The continued expansion of the settlements reflects Israeli government’s lack of commitment towards peace. As recent as January 2021, Israeli Prime Minister Benjamin Netanyahu approved the building of 800 new settlement homes in the West Bank.

On top of it all is the issue of Jerusalem.

Jerusalem was divided in 1948 into East and West Jerusalem, with West Jerusalem occupied by Israel. In 1967, Israel occupied East Jerusalem.

In 1980, the Israeli parliament passed the Jerusalem Law. Under this law, it is declared that “Jerusalem, complete and united, is the capital of Israel”.

In response to the Jerusalem Law, the UNSC passed Resolution 478, condemning the Jerusalem Law as it violates international law. However, Israel explicitly rejected and ignored this resolution.

This is the Gordian knot of this conflict. In fact, both sides are willing to compromise about land and other issues, but the issue of Jerusalem is where every peace talks failed.

This is best reflected in the Taba Summit 2001. The summit is said to be the closest ever to an agreement between Palestine and Israel. That being said, the issue of Jerusalem is still causing an impasse among the negotiators.

Even though the Palestinians are willing to give Israel the sovereignty of the Wailing Wall, the then Israeli Prime Minister Ehud Barak declined to grant sovereignty of the Temple Mount, which houses the  al-Aqsa Mosque, to the Palestinians.

Another issue that usually trips the peace negotiations is the issue of refugees. The Palestinian refugees that were displaced by the formation of the state of Israel and the settlements should be able to return home to their land. Some of them still kept the keys to their home.

However, if after the two state solution, the refugees’ home is in Israel, would they be able to return home and become Israeli citizens?

In most of the peace talks, Israel rejects the right for the refugees to return.

The Israeli Arab population has always been viewed suspiciously by the Israeli conservatives. They were even referred to as a “demographic time bomb” which threatens the identity of Israel as a ‘Jewish state.’

Currently, the total population of Israel is 9.2 million. Of them, 6.8 million are Jews and 1.8 million are Arabs. The number of Palestinian refugees is estimated to be around 7 million. The return of these refugees home as Israeli citizens would shift the majority in Israel, and Israel would never let this happen.

Therefore, how would this conflict end? Is the two state solution still viable? At this point, nobody really has a realistic answer.

Some argued that the Palestinians should just quit resisting and just accept the Israeli occupation to prevent further deaths.

Just after 12 hours of the ceasefire between Palestine and Israel on 21st May 2021, Israeli police had thrown stun grenades and stormed into the  al-Aqsa Mosque. Israeli settlers are also seen entering the holy site. The Palestinians in Sheikh Jarrah are being barred from returning to their homes.

These actions were very much identical with prior incidents that led to the conflict escalation in the first place. Here it is again, during the ceasefire, as a direct provocation to the Palestinians.

Should the Palestinians be forced to live under occupation? Should they remain silent when the occupation forces evict them from their ancestral homes? Should they just let the occupation police and settlers violate the sanctity of their holy mosque?

As a Palestinian, if you resist, you’ll be bombed, like in Gaza. If you keep quiet, you’ll be evicted from your home, like in East Jerusalem and the West Bank. If you run away, your claims to your land and your holy mosque might be revoked forever, like the refugees.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


IKRAM Denounces the Execution of Mahmoud Ramadan in Egypt

Pertubuhan IKRAM Malaysia (IKRAM) is utterly appalled at the recent execution of Mahmoud Ramadan by the Egyptian regime. We totally deplore this inhumane and despicable act which went against the norms of international justice.

Mahmoud was one of those hundreds of people who were sentenced to death in mass trials that were described as being far below acceptable international standards of legal proceedings. In fact, the UN Human Rights chief at that time condemned the trials as being obscene and a complete travesty of justice.

Also the African Union considered the trial proceedings a complete sham, with a guilty conviction meted out without even calling for a proper defence. They even sent a letter to the Head of Egyptian regime, Abdel Fatteh al-Sisi, on 26 February 2015 to call for immediate suspension of the death penalty of Mahmoud Ramadan.

However, the reaction of the Egyptian regime to the letter, by executing Mahmoud Ramadan showed that it had total disregard of the African Union and international law. Other leading international lawyers also expressed their disgust at this heinous act following wholesale unfair trials.

Hence, we call upon the Malaysian government to condemn this atrocious act of injustice and call for an immediate suspension of all death penalties meted out during the outrageous court proceedings which made a mockery of justice.

We also call upon the international community to berate this diabolical act of transgression of justice and to compel the Egyptian regime to immediately suspend all death penalties.


Bina Negara Dengan Islam Wasatiy, Tolak Politik Sempit – HGIM

Himpunan Gerakan Islam Malaysia (HGIM) mengambil berat perkembangan politik sekitar Pilihan Raya Negeri (PRN) yang baru berlangsung di enam negeri baru-baru ini.

HGIM melahirkan rasa kecewa dengan isu-isu perkauman, raja dan agama (3R) yang telah dijadikan modal dalam kempen PRN mahupun setelah ia berakhir, begitu juga ura-ura bahawa ada pihak yang berhasrat untuk menjatuhkan kerajaan persekutuan.

HGIM turut menzahirkan kebimbangan jika Isu 3R tidak dibanteras, ia boleh menggugat perpaduan dan keharmonian masyarakat pelbagai kaum dan agama di negara ini.

Begitu juga dengan usaha menjatuhkan kerajaan persekutuan sedia ada, ia akan membawa kembali Malaysia kepada ketidakstabilan sepertimana yang berlaku pada tahun 2020, yang menjejaskan kesejahteraan rakyat dan membantutkan pembangunan negara.

Oleh itu, HGIM menyeru semua pihak terutama ahli-ahli politik agar berhenti memainkan sentimen 3R dan menjatuhkan kerajaan persekutuan, sebaliknya memberi fokus untuk memulihkan negeri dan negara dari pelbagai sudut.

PRU dan PRN telah berlalu, inilah masanya untuk semua pihak berganding bahu mempertaut dan mengukuhkan semula hubungan antara anggota masyarakat.

HGIM menyeru rakyat Malaysia terutamanya umat Islam agar menghayati dan mengamalkan Islam wasatiy atau wasatiyyah, yang menekankan keseimbangan, keadilan dan kecemerlangan, serta menolak segala bentuk amalan fitnah, mengkafirkan sesama orang Islam, menggunakan kata-kata kesat serta sebarang bentuk ekstremisme dan radikalisme yang merosakkan keharmonian dan mengeruhkan perpaduan rakyat Malaysia.

Dengan mendukung nilai-nilai Islam wasatiy, menolak ekstremisme dan berganding bahu memperjuangkan keharmonian serta kemajuan negara, HGIM yakin Malaysia akan menjadi negara yang cemerlang lagi bermaruah.

1. Wadah Pencerdasan Umat Malaysia (WADAH)
2. Pertubuhan IKRAM Malaysia (IKRAM)
3. Angkatan Belia Islam Malaysia (ABIM)
4. Pertubuhan Himpunan Lepasan Institusi Pendidikan Malaysia (HALUAN)

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Novel Lucah Lumpuhkan Masa Depan Remaja

Tular seorang penulis wanita ini baru-baru ini yang mempersembahkan karyanya dalam bentuk novel lucah.

Bahkan sesetengah pihak beranggapan bahawa buku tersebut mengandungi unsur-unsur ‘sexual grooming’ kepada kanak-kanak, kerana heroinnya dikatakan berusia 10 tahun. Novel ini juga sudah terjual beratus ribu!

Tidak terjangkau dek akal bagaimana novel-novel yang bergenre lucah semakin dijual laris di pasaran. Segala perkataan yang memualkan dan meloyakan dimuat naik dalam bahan bacaan untuk dijadikan sebagai bahan tontonan anak-anak remaja yang semakin mendewasa.

Adakah penulis muda kebelakangan ini sudah ketandusan idea dalam mengarang sebuah cerita untuk diadaptasikan sebagai sebuah novel yang akan ‘laku keras’?

Memang benar, karya-karya lucah sebegini sering mudah sekali mendapat tempat di hati utama ribuan para pembaca lelaki dan wanita yang kurang akalnya. Sungguh! Ini sangat mendukacitakan.

Di kala penulis lain berhempas pulas melahirkan karya-karya bermutu bertemakan unsur Islamik dipandang sepi, ada pula karya soft porn yang mengandungi perkataan-perkataan seksual semakin dipandang tinggi. Di mana silap dan salahnya?

Adakah mereka ini terjebak dalam percintaan awal sehingga membayangkan segala yang haram adalah nikmat belaka.

Adakah kerana mereka ini kemaruk berandaian atau kuat berkhayal seakan-akan cinta ala barat yang separuh bertelanjang?

Betapa membimbangkan lebih-lebih apabila penulis novel berunsur lucah ini beragama Islam. Di mana nilai takwa sebagai hamba Allah SWT?

Tidak ada yang boleh menjamin bahawa seseorang itu bebas daripada kekhilafan di dunia. Walau bagaimanapun, kita senantiasa diperintahkan untuk bertaubat kepada Allah SWT setelah kita menginsafinya bagi menghapuskan segala keterlanjuran.

Kita sudah kembali membersihkan dosa kepada Dia, namun bagaimana dengan para pembeli yang sudah membaca karya ini dengan penuh kebangkitan syahwat?

Bersediakah sekiranya Allah Taala mempertanggungjawabkan kita di hari akhirat kelak?

Antara hal paling mengecewakan sekali, apabila terdapat rumah penerbitan yang turut berselera dan menjayakan karya kurang bermoral dan menjijikkan ini.

Inilah yang dikatakan penerbit yang cuma hanya mendahagakan soal keuntungan di dunia tetapi tidak memikirkan soal muflis pada hari perhitungan kelak.

Membaca karya berunsurkan lucah ini amat menimbulkan kesan-kesan yang membahayakan antaranya,

Buku-buku novel yang banyak menggunakan laras bahasa-bahasa yang tidak sopan sebenarnya bukanlah sebuah buku yang baik kerana pada awalnya lagi sudah memperjuangkan cinta non-halal.

Menghairankan sehingga ia mendapat rating terbanyak sebagai pilihan pembaca di mata dunia.

Betapa rosak maruah dan pincangnya akhlak para pembaca yang telah dirasuk oleh bahan bacaan yang tidak memimpin manusia ke jalan yang benar, sebaliknya ke jalan jahanam.

Lihatlah di Wattpad dan Twitter misalnya, berapa ramai pembaca yang mengulas akan rasa kelazatan menikmati adegan-adegan panas, ditulis dan diluah tanpa rasa bersalah terhadap kata-kata yang menjijikkan.

Buku ataupun bahan e-digital yang berlambak seperti ini langsung tidak memiliki ciri-ciri buku yang baik terhadap perkembangan ilmu dan sosial anak-anak muda pada generasi kini dan seterusnya.

Antara ciri-ciri buku yang baik yang harus dibudayakan pembacaannya ialah buku yang sentiasa membuatkan pembaca kembali mengingati Tuhan alam semesta, kembali terinspirasi kerana tauladan-tauldan yang dimuatkan.

Sehubungan itu, buku yang baik bukan sekadar mendapat pujian daripada orang ramai tetapi juga masyarakat turut menghormati penulis dalam hidupnya. Di samping itu pula, bukunya turut menjadi saham kebaikan untuknya di hari akhirat sana.

Sekiranya terdapat penulis yang menulis buku-buku berunsurkan lucah ini, bersiap sedialah untuk diadili oleh para netizen. Tidak kurang juga, ada yang sanggup mengecam.

Inilah yang perlu dilalui oleh semua penulis kerana kita hidup di zaman yang mudah dicanang dan dijajah ceritanya (semoga Allah SWT memelihara kita).

Lebih-lebih lagi ia bersangkutan dengan ‘ilmu lucah’ yang disebarkan kepada orang ramai, maka penulis perlu bertanggungjawab.

Antara usaha negara bagi membanteras isu pembiakan novel-novel berunsurkan porn ini, uji kaji semula terhadap rumah penerbitan yang sambil lewa menerima bahan seperti, dan juga menghentikan pengeluaran novel seperti ini untuk cetakan seterusnya.

Penulis pula sekurang-kurangnya diberi ‘hukuman’ selama beberapa waktu untuk mengakui kesilapan sehingga tidak akan lagi menulis karya yang mendatangkan kesan negatif kepada masyarakat terutama sekali kepada umat Islam.

Mana-mana pihak yang mendapati kewujudan novel ala lucah yang semakin berleluasa ini, sila lakukan aduan pada pautan di bawah:

Semoga usaha ini dapat membantu mengemudi masyarakat dengan memandaikan rakyat membaca buku-buku yang ada nilai kualiti dan moralnya pada ketika ini.

Semoga ada kesedaran dalam setiap diri yang menulis untuk kemaslahatannya di hari akhirat nanti. Setiap yang ditulis mencerminkan personaliti penulis itu sendiri.

Justeru, tulislah sesuatu yang baik dan melambangkan prinsip dan pegangan kita di hadapan para pembaca pada kemudian hari.

Syuhara Suriati
Penulis antologi, anekdot, artikel, puisi, majalah dan resensi buku

Penafian: Tulisan ini adalah pandangan peribadi penulis dan tidak semestinya mencerminkan pendirian IKRAM.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Anjakan paradigma pendidikan dalam norma baharu

“Sejak 18 Mac yang lalu, ketika bermulanya Perintah Kawalan Pergerakan (PKP) dilaksanakan, kita seolah-olah menerima sesuatu tekanan dan impak yang sangat besar kerana kita tidak pernah melalui pembelajaran dalam talian secara menyeluruh.”

“Kelazimannya, pelajar kita belajar secara berdepan di dalam bilik darjah,” kata beliau sebagai panelis dalam Nadwah Ibu bapa IKRAM MUSLEH yang bertajuk ‘Sinergi Ibu bapa dengan Pendidik dalam Penerusan Proses Pentarbiahan Anak dalam Norma Baharu’ anjuran IKRAM MUSLEH baru-baru ini.

Tambahnya, pihak sekolah sentiasa memikirkan secara serius bagaimana boleh melaksanakan pendidikan yang berkesan, bagaimana penerusan pendidikan dan pentarbiahan pelajar boleh berterusan dalam era COVID-19 ini.

“Melalui itu, kita dapati kebanyakan sekolah-sekolah kita mempunya akses atau kemudahan. Cuma apabila kita berada di luar, maka kekangan, hambatan yang guru-guru terpaksa hadapi dan ia merupakan cabaran baru kepada penerusan proses PdP (Pengajaran dan Pembelajaran) dalam talian.”

Menurut Isharuddin, sebenarnya kebanyakan pelajar di sekolahnya adalah anak-anak yang celik IT (Teknologi Maklumat), celik kepada teknologi terkini sama ada dalam bentuk media baharu seperti Whatsapp, Telegram atau Instagram.

“Apabila kita bersedia melakukan anjakan paradigma dan melakukan transformasi ini, alhamdulillah guru-guru di sekolah kita dengan mudah belajar dan terdedah kepada penggunaan IT atau inovasi terkini khususnya dalam dunia pendidikan,” jelas beliau.

Antara perkara yang ramai terlepas pandang jelasnya adalah perubahan yang berlaku kepada psikologi para guru dan prestasi mereka dalam mengendalikan kelas yang bukan lagi dalam bilik darjah.

“Dan ramai berpandangan, “senanglah boleh duduk rumah, mengajar je depan komputer” namun ramai yang tidak faham apa yang dilalui oleh guru,” ujarnya.

Kata beliau yang juga  AJK Pendidikan IKRAM MUSLEH, memang sekolah-sekolah IKRAM MUSLEH juga terkesan sebagaimana sekolah kerajaan dan ia tertakluk kepada peraturan dan garis panduan yang telah ditetapkan Kementerian Pendidikan Malaysia, demi memastikan keselamatan, perlindungan dan kebajikan, serta penerusan operasi sekolah berjalan seperti biasa.

Selain Isharuddin, dua panelis lain ialah perunding keluarga dan kanak-kanak, Hj Ahmad Shafiai Uda Jaafar dan Timbalan Pengerusi PIBG SRI Al-Amin Wilayah Persekutuan (SRIAAWP), Puan Khadijah Khalid, yang dikendalikan oleh CEO ARBA Foundation yang juga alumni SRI-SMI Hidayah Johor Bahru, Ustaz Azlan Shah Nabees Khan sebagai moderator.

Puan Khadijah berkata, selepas 30 tahun, sistem MUSLEH melalui proses perkembangan yang sangat baik, bermula dari yang kecil, berkembang dengan fasiliti yang sangat baik dan sistem yang ditambah baik dari masa ke masa.

“Sebenarnya empat bulan tempoh yang dilalui itu adalah training kita membiasakan diri dengan keadaan baru ini di mana semua ada di rumah. Jadi apabila semua di rumah, ibu bapa dapat melihat dan pantau anak-anak.”

Beliau juga turut mengingatkan agar sentiasa bersedia dengan sebarang kemungkinan yang terjadi berikutan daripada pandemik ini.

“Situasi yang terjadi ini boleh dikatakan sebagai cabaran dalam kebiasaan baru atau boleh jadi juga sebagai peluang atau disebut juga sebagai ‘learning moment’, sebagai contoh situasi yang dihadapi iaitu kekangan gajet, kekangan masa ibu bapa, disiplin dan rutin anak-anak, komitmen ibu bapa dan guru.”

Berikutan itu, ibu bapa perlu memainkan peranannya iaitu penglibatan ibu bapa dari hari pertama lagi situasi ini terjadi dan mereka juga perlu memahami target dan objektif tarbiah berlandaskan muwasafat tarbiah.

“Allah mengajar kita dengan situasi baru ini, kita sepatutnya benar-benar boleh menukar kepada satu situasi baru iaitu Student Centred Learning (SCL), dengan sistem maklumatnya yang berada di mana-mana, sebelum ini pelajar hanya mengetahui dan melalui Teacher Centred Leaning,” kata Ahmad Shafiai.

Menurutnya, norma baharu, budaya baru, paradigma baru yang dilalui ini terdapat tiga karakter padanya iaitu proaktif, neon classroom dan juga sharing melibatkan guru, pelajar dan ibu bapa.

“(Sebagai contoh) My Quran Time yang dikendalikan Tn Fazrul Ismail berkonsepkan paradigma,” ujarnya yang dikenali sebagai Pak Utih.

Menurutnya, sebelum bersiaran, beliau (Fazrul) akan memberikan makluman dan mengajak pembaca memberikan komentar terhadap status yang dibuatnya. Ketika sesi berlangsung, beliau juga memantau komen-komen yang diberikan dan sering kongsikan info.

“Dan situasi sebeginilah yang perlu diikuti oleh para pendidik agar menjadi daya penarik kepada murid-murid.”

Nadwah Ibu Bapa IKRAM MUSLEH secara dalam talian yang julung kali diadakan ini bertujuan meningkatkan keberkesanan inisiatif dan program tarbawi untuk pelajar sekolah-sekolah rangkaian IKRAM MUSLEH serta mengukuhkan semangat ukhuwah Islamiah dalam kalangan warganya ke arah membina generasi rabbani.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Sokong buka kedutaan untuk Palestin di Jordan

“Pengumuman Tun Dr Mahathir untuk membuka kedutaan Palestin di Jordan dalam persidangan NAM baru baru ini adalah satu isyarat jelas kepada negara-negara anggota NAM bahawa badan berkecuali tersebut tetap mempunyai tanggungjawab moral untuk membela mana-mana pihak yang dizalimi secara sistematik seperti di Palestin,” kata Pengerusi MyCARE, Prof Madya Dr Hafidzi Mohd Noor.

Tambahnya, sebagai badan kemanusiaan yang mengurus bantuan kemanusiaan ke Palestin sejak tahun 2010, MyCARE percaya langkah ini mampu memperkemas dan melicinkan lagi proses penghantaran bantuan oleh Malaysia kepada rakyat Palestin yang memerlukan.

“Sekatan berterusan Israel ke atas Gaza, rampasan tanah dan polisi aparteid Israel di Tebing Barat serta cubaan Amerika Syarikat, sekutu kuat Israel, untuk melumpuhkan badan khusus Pertubuhan Bangsa-bangsa Bersatu (PBB) yang menguruskan keperluan lebih 5 juta pelarian Palestin, UNRWA, menuntut kepada langkah proaktif daripada negara-negara di dunia,” ujar Dr Hafidzi.

Sehubungan dengan itu, katanya, MyCARE menganggap langkah ini sebagai tindakan yang tepat bagi mencabar wewenang Amerika Syarikat dan negara-negara sekutu Israel yang mengiktiraf tindakan Israel merampas wilayah Baitulmaqdis Timur daripada rakyat Palestin.

“MyCARE bersedia membantu pihak kerajaan dalam menjayakan langkah strategik ini melalui pejabat kami di Gaza, rangkaian perhubungan kami di peringkat antarabangsa dan rakyat Malaysia yang menyumbang ke Palestin melalui MyCARE.”

Pada bulan lalu, Tun Dr Mahathir yang membidas Israel dan kuasa-kuasa besar yang melindungi entiti haram tersebut persidangan PBB dan kini ia diperkukuhkan dengan komitmen untuk membela rakyat Palestin dengan lebih jitu melalui pembukaan kedutaan.


Kuasa siasah dan psikosis

PSIKOSIS (sebutan: sai-ko-sis atau pēsi-ko-sis) dalam bahasa Melayu dan bahasa Indonesia berasal daripada psychosis, satu istilah bahasa Inggeris dan beberapa bahasa di dunia.

Istilah psyche (sebutan: sai-ki) dalam bahasa Latin pula berasal daripada istilah Yunani kuno psukhe (sebutan: shu-ka) yang membawa beberapa makna seperti nafas, roh dan jiwa.

Psikosis ialah keadaan minda yang tidak normal. Abnormaliti mental ini menjadikan minda tidak mempunyai hubungan dengan realiti. Gejala lain yang boleh hadir dalam suasana psikosis ialah delusi dan halusinasi.

Delusi ialah kepercayaan yang palsu dan tetap. Misalannya, seorang lelaki berusia 45 tahun dari Jawa Tengah atau utara Kedah mempercayai bahawa dia ialah Imam Mahdi.

Halusinasi pula bermakna persepsi atau pengamatan deria tentang sesuatu yang tidak hadir. Misalannya, halusinasi auditori atau pendengaran ialah apabila seorang individu mendengar beberapa orang bercakap tentang dirinya walhal tiada manusia yang hadir di sisinya.

Kumpulan penyakit mental merangkumi kelompok psikosis serta banyak kelompok dan subjenis kecelaruan mental yang lain.

Skizofrenia ialah antara penyakit mental yang paling kerap ditemui dalam kalangan kecelaruan psikosis. Diagnosis kecelaruan skizofrenia ini digunakan di negara Rusia dan kumpulan negara yang menyalahgunakan diagnosis psikiatri untuk mengekalkan kuasa siasah.

‘Skizofrenia lambat’ (sluggish schizophrenia) ialah kategori diagnostik yang digunakan dalam Kesatuan Soviet (Union of Soviet Socialist Republics atau USSR) untuk menggambarkan apa yang didakwa sebagai jenis skizofrenia yang muncul secara perlahan-lahan.

Kategori ini mula dikembangkan pada tahun 1960 oleh Profesor Psikiatri Soviet, Andrei Snezhnevsky dan rakan-rakannya. Diagnosis ini digunakan secara eksklusif di USSR dan beberapa negara Blok Timur, sehingga kejatuhan komunisme bermula pada tahun 1989.

Ia tidak diiktiraf oleh Pertubuhan Kesihatan Sedunia (WHO) lantaran dua sebab. Pertama, hujah ilmiah yang tidak mencukupi untuk diagnosis tersebut dan kedua, ia digunakan sebagai alat membatasi pihak pembangkang.

Isu pelanggaran hak pesakit mental serta hak pembangkang siasah mula terkenal pada dasawarsa 1970-an sewaktu salah guna psikiatri oleh kuasa siasah di USSR dan Blok Timur berleluasa.

Rekod buruk salah guna ini telah memaksa wakil Soviet berundur daripada Pertubuhan Psikitari Sedunia pada 1983. Namun mereka kembali pada 1989 setelah USSR runtuh, bersekali dengan tewasnya USSR dalam Perang Afghanistan.

The International Association on the Political Use of Psychiatry (IAPUP) yang ditubuhkan di Paris pada 20 Disember 1980 dihubungkan dengan Global Initiative on Psychiatry (GIP).

Prinsip GIP menegaskan bahawa salah guna psikiatri oleh kuasa siasah merujuk kepada salah guna diagnosis serta rawatan psikiatri dan penahanan pihak pembangkang untuk tujuan menyekat hak asasi manusia bagi individu dan grup dalam sesuatu masyarakat.

Kini banyak penulis, pengkaji serta pejuang hak asasi manusia di seantero dunia yang memantau pelanggaran hak pesakit mental, sekali gus memastikan psikiatri tidak disalahgunakan untuk pemegang kuasa siasah.

Di negara demokrasi Barat seperti Amerika Syarikat, Kanada, Perancis, Jerman, New Zealand, Sweden dan Norway, salah guna psikiatri berlaku sekali-sekala dan tidak dirancang oleh negara.

Hingga awal kurun ke-21, Republik Rakyat China terus melanggar hak asasi manusia dalam bidang psikiatri. Walaupun salah guna psikiatri ini berlaku di beberapa buah negara Asia yang lain seperti India, Jepun dan Thailand, ia tidak berlaku di negara kita.

Akta Kesihatan Mental 2001 serta Peraturan Kesihatan Mental 2010 yang diguna pakai oleh Malaysia menjadi perisai bagi hak asasi pesakit mental dan hak asasi manusia di sini.

Profesor Datuk Dr Mohamed Hatta Shaharom
Penulis dan aktivis masyarakat

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Ada apa pada slogan Rahmatan Lil Alamin?

Menurut Setiausaha Agung Kesatuan Ulama Islam Sedunia, Syeikh Ali Muhyiddin al-Qaradaghi, Rahmatan Lil Alamin bukan sekadar slogan bahkan ia merupakan suatu objektif dan juga maqasid sepertimana firman Allah SWT:

“Dan tiadalah Kami mengutuskan engkau (wahai Muhammad), melainkan untuk menjadi rahmat bagi sekalian alam.” (Al-Anbiyaa’: 107).

Dari sudut bahasa, Rahmah bermaksud al-Riqqah (Kelembutan) dan juga al-Taatuf (Simpati) sepertimana yang dinukilkan oleh Ibn Manzur dalam Lisan al-Arab. Namun dari sudut penggunaan istilah, perkataan rahmah membawa makna yang lebih luas mencakupi kebaikan, hidayah, keberkatan, keselamatan dan pelbagai makna lagi kerana ia merupakan lafz al-musytarak iaitu perkataan yang membawa pelbagai makna padanya.

Jika kita perhatikan perkataan al-Alamin pula, ia bermaksud segala sesuatu yang berada di atas muka bumi ini termasuk orang Islam dan bukan Islam, binatang, tumbuh-tumbuhan bahkan benda-benda yang bukan hidup. Islam melarang kita menyakiti dan memudaratkan manusia sebagaimana firman Allah Taala:

“Dan sesungguhnya Kami telah memuliakan anak-anak Adam…” (al-Israa’: 70)

Ayat ini tidak disebutkan hanya untuk orang Islam bahkan untuk seluruh manusia. Kita juga dituntut bersikap rahmah terhadap binatang sepertimana yang ditunjukkan oleh Nabi Sulaiman alaihissalam yang mengarahkan tenteranya untuk tidak memijak semut sekiranya mereka menyedari.

Rahmah tidak hanya berkisar tentang akhlak dan hubungan dengan makhluk yang lain semata-mata, bahkan ia mencakupi akidah, hukum-hakam, ibadat, muamalat, peperangan dan juga politik. Lihat sahaja bagaimana Islam mengharamkan riba kerana ia merupakan suatu kezaliman terhadap golongan yang lemah dan miskin.

Begitu juga dengan pelaksanaan hudud yang mempunyai syarat yang begitu ketat. Hukuman terhadap penzina juga tidak mudah dijatuhkan kerana ia memerlukan penyaksian empat orang saksi yang adil. Begitu juga untuk menjatuhkan hukuman ke atas pencuri. Menurut Syeikh Ali Muhyiddin al-Qaradaghi, ada lebih kurang 67 syarat dan juga keraguan yang boleh membatalkan perlaksanaan hukuman ini.

Lihat juga bagaimana Islam melarang kita membunuh orang tua, wanita dan juga kanak-kanak dalam peperangan.

Orang bukan Islam di negara Islam

Orang bukan Islam dalam negara Islam pula mereka mempunyai hak dan kewajipan mereka tersendiri. Mereka berhak mengamalkan agama mereka.

Kata Syeikh Ali Muhyiddin al-Qaradaghi, “menurut pendapat fuqaha’ Shafi’i, apabila ada tawanan perang Muslim dan bukan Muslim, tidak dibenarkan pemerintah membebaskan tawanan Islam tanpa membebaskan yang bukan Islam”.

Selain itu, bersikap al-bara’ (berlepas diri dan membenci) kesyirikan mereka bukan bermakna kita menzalimi pelakunya dan menafikan haknya bahkan ia mesti diseimbangkan dengan usaha dakwah terhadap mereka sebagai suatu kewajipan seorang Muslim.

Lihatlah bagaimana Nabi SAW menziarahi seorang pemuda Yahudi yang sedang nazak. Nabi SAW khuatir pemuda itu mati dalam kekafiran lalu Nabi SAW mengajaknya untuk memeluk islam. Lalu pemuda itu memeluk agama Islam dengan izin Allah Taala. Lalu Nabi SAW, beliau bersabda, “Segala puji bagi Allah yang telah menyelamatkannya daripada neraka melalui diriku.” (HR. Bukhari)

Slogan Rahmatan Lil Alamin bukan bermakna kita harus berkasih sayang semata-mata dengan orang bukan Islam bahkan kita harus membenci segala bentuk penyembahan kepada selain Allah. Firman Allah Taala:

“Kamu tidak akan mendapati sesuatu kaum yang beriman kepada Allah dan hari akhirat, saling berkasih sayang dengan orang-orang yang menentang Allah dan Rasul-Nya, sekalipun orang-orang itu bapa-bapa, atau anak-anak atau saudara-saudara ataupun keluarga mereka.” (al-Mujadilah: 22)

Namun seperti yang disebutkan tadi, membenci kesyirikan mereka bukan bermakna kita harus melukai, menyakiti sehingga membunuh orang bukan Islam yang kita temui. Ini kerana orang bukan Islam terbahagi kepada dua.

Pertama, adalah orang bukan Islam yang memerangi orang Islam dan merampas tanah orang Islam seperti yang berlaku di Palestin. Dalam keadaan ini, orang Islam wajib mengambil kembali hak mereka. Manakala orang bukan Islam di negara-negara lain adalah termasuk dalam kategori yang kedua, di mana orang Islam dan bukan Islam terikat dengan perjanjian dan undang-undang dalam negara tersebut.

Contoh yang jelas ditunjukkan oleh Nabi SAW iaitu apabila tiba di Madinah perkara pertama yang dilakukan baginda adalah mempersaudarakan golongan Islam Muhajirin dan Ansar seterusnya memeterai perjanjian dengan Yahudi Madinah melalui ‘Sahifah al-Madinah’ (Piagam Madinah).

Piagam Madinah ini mengandungi 50 akta. 27 akta daripadanya adalah khusus untuk bukan Islam (Yahudi dan Musyrik), mengenai hak-hak dan kewajipan mereka bagi memelihara perpaduan penduduk Madinah.

Slogan Rahmatan Lil Alamin juga bukan bermaksud kita meninggalkan al-nahyu ‘an al-munkar (mencegah kemungkaran) atas alasan rahmah dan kasih sayang, bahkan mencegah kemungkaran dan menasihati orang Islam yang melakukan kemungkaran itulah tanda kita cinta dan sayang kepada sesama muslim.

Namun (mencegah kemungkaran dan menasihati) bukanlah dengan cara yang keras sehingga mereka enggan mendengar lalu lari meninggalkan kita. Ia harus dimulakan dengan cara lemah lembut dahulu. Firman Allah Taala:

“Maka dengan sebab rahmat dari Allah, engkau telah bersikap lemah lembut kepada mereka, dan kalaulah engkau bersikap kasar lagi keras hati, tentulah mereka lari dari sekelilingmu.” (Ali Imran:159)

Mengaitkan slogan Rahmatan Lil Alamin dengan liberalisme pula adalah sesuatu yang tersasar jauh. Ini kerana kefahaman liberalisme mengasingkan agama daripada negara dan kehidupan. Liberalisme langsung tidak mengiktiraf agama dalam kehidupan dan ini bercanggah dengan prinsip-prinsip Islam.

Bahkan slogan Rahmatan Lil Alamin adalah slogan daripada al-Quran. Ia disebutkan dengan perkataan yang membawa maksud yang sama seperti al-ra’fah, al-maghfirah dan al-liin hampir 1,000 kali dalam al-Quran. Ini sepertimana yang disebutkan oleh Syeikh Ali Muhyiddin al-Qaradaghi.

Maka, dakwaan yang mengatakan bahawa Rahmatan Lil Alamin adalah cenderung kepada agenda liberalisme adalah tidak benar.

Konklusinya, slogan Rahmatan Lil Alamin ini wajar menjadi hala tuju negara Malaysia kerana negara ini mempunyai berbilang kaum, agama dan bangsa. Setiap individu harus mempunyai sifat rahmah ini supaya ia menyumbang kepada lahirnya masyarakat yang rahmah seterusnya Malaysia menjadi sebuah negara yang rahmah dari sudut pentadbiran, kewangan, politik dan sebagainya.

Rujukan: https://youtu.be/NPTt7nQIWF4 (Rancangan ‘Analisis’: Rahmatan Lil Alamin Bukan Liberalisme)

Penulis: Wan Muhd Usaid bin Wan Subki & Nik Fatma Amirah binti Nik Muhamad (JK Pembangunan Ummah IKRAM Kajang dan penulis Pena Syariah)

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Covid-19: 228 kluster masih aktif

SERI KEMBANGAN – Kes positif Covid-19 terus menunjukkan penurunan pada Ahad dengan 4,239 kes baharu berbanding 5,097 kes pada Sabtu.

“Daripada jumlah itu, hanya 73 kes adalah kategori tiga hingga lima dan selebihnya, 4,166 kes lagi merupakan kategori satu dan dua,” kata Ketua Pengarah Kesihatan, Tan Sri Dr Noor Hisham Abdullah.

Beliau berkata, jumlah terkumpul kes positif Covid-19 di seluruh negara sejak wabak itu melanda Malaysia pada Januari tahun lalu adalah 2,623,816 kes.

“Sebanyak 511 kes ditempatkan di unit rawatan rapi (ICU) dan 261 pesakit memerlukan bantuan pernafasan,” katanya.

Kementerian Kesihatan Malaysia (KKM) turut merekodkan 5,007 kes sembuh dengan jumlah keseluruhan 2,527,052 kes.

“Terdapat pertambahan tiga kluster baharu menjadikannya, 5,931 kluster,” katanya.

Dr Noor Hisham memberitahu, sebanyak 5,703 kluster telah diisytiharkan tamat manakala 228 masih aktif.

Berikutan itu, jumlah kumulatif kes positif Covid-19 seluruh dunia ketika ini melebihi 261.4 juta, dan lebih 400,000 kes baharu dikesan dalam tempoh 24 jam lepas.

Data terbaharu Johns Hopkins University menunjukkan Amerika Syarikat masih kekal negara paling terjejas dengan melebihi 48.1 juta kes, diikuti India dengan lebih 34.5 juta kes dan Brazil dengan lebih 22 juta kes.

United Kingdom pula mencatatkan lebih 10 juta kes dan Rusia kini catat lebih 9 juta kes, manakala Turki memasuki kumpulan negara yang mencatatkan lebih 8 juta kes.

Perancis pula mencatatkan lebih 7 juta kes, sementara Argentina, Sepanyol dan Colombia melebihi 5 juta kes.

Di Asia Tenggara, Indonesia mendominasi angka tertinggi kes Covid-19 dengan melebihi 4.2 juta kes, seterusnya diikuti negara Filipina dengan lebih 2.8 juta, Malaysia lebih 2.6 juta kes dan Thailand dengan 2 juta kes, manakala Singapura merekodkan lebih 261,000 kes.

Melalui jumlah itu, ia menjadikan angka kematian akibat Covid-19 seluruh dunia kini melebihi 5.198 juta dan Amerika Syarikat kekal merekodkan jumlah kematian tertinggi melebihi 776,000 kes.


Kepentingan Kecerdasan Emosi, Seni Yang Hampir Mati

Apa yang diperlukan untuk berjaya di kolej? Sesiapa yang pernah menjadi pelajar tahu terdapat banyak cara untuk menjawab soalan ini.

Daripada kemahiran pengurusan masa hinggalah kepada organisasi, terdapat pelbagai ciri penting untuk kejayaan pelajar, tetapi saya pasti tiada siapa yang berpendapat bahawa kecerdasan itu tidak penting.

Namun, seperti yang ramai di antara kita sedar, terdapat lebih banyak kehidupan daripada kalkulus, matematik dan sejarah. Di luar setiap peluang latihan dan kerjaya, terdapat seseorang atau sekumpulan orang, yang akan berinteraksi dan bekerjasama dengannya.

Atas sebab itu, adalah penting kita mengalihkan pandangan kita kepada bentuk seni yang hampir mati – kemahiran manusia atau kecerdasan emosi. Terdapat banyak model kecerdasan emosi, tetapi semuanya berakar pada satu idea yang menyeluruh.

Secara umum, kecerdasan emosi ialah “keupayaan untuk mengenal pasti dan mengurus emosi sendiri, serta emosi orang lain,” menurut Psychology Today.

Dalam erti kata lain, kecerdasan emosi adalah apa yang membolehkan kita mengenali apabila seseorang tertekan, berhenti untuk berfikir sebelum kita menjerit pada rakan sebilik kita dan meletakkan diri kita di tempat orang lain.

Walaupun idea kecerdasan emosi membawa banyak tarikan, terdapat perdebatan mengenai kesahihan dan aplikasinya. Pengkritik berpendapat kecerdasan emosi bukanlah satu bentuk kecerdasan sebenar; sebaliknya ia kurang ditakrifkan dan diukur dengan kurang baik dan tuntutannya berlebihan.

Namun, individu yang mempunyai ciri-ciri kecerdasan emosi mengalami pelbagai kesan positif.

Beberapa faedahnya termasuk hubungan yang lebih baik, kepuasan kerja, kemahiran kepimpinan dan kesejahteraan keseluruhan, serta keupayaan untuk mengenali dan memahami emosi, malah boleh meningkatkan prestasi akademik, menurut analisis meta yang diterbitkan oleh Persatuan Psikologi Amerika.

Daripada 160 kajian, penyelidik memerhatikan bahawa pelajar yang mempunyai kecerdasan emosi yang tinggi cenderung menerima gred dan markah ujian yang lebih tinggi daripada rakan sejawat mereka yang kurang pintar emosi, tanpa mengira umur atau kecerdasan asas.

Mereka menyatakan, ini mungkin disebabkan oleh fakta bahawa individu yang mendapat markah tinggi pada ukuran ini mengalami kurang kebosanan dan kekecewaan, yang merupakan dua penyumbang kepada kegagalan akademik.

Walaupun kecerdasan emosi adalah penting untuk pertumbuhan peribadi dan akademik, ia semakin menurun dalam kalangan pelajar kolej, menurut analisis meta daripada Journal of Personality.

Secara khusus, kesejahteraan emosi dan kawalan diri telah berkurangan dari semasa ke semasa, yang kesemuanya merangkumi kecerdasan emosi, kata penyelidik.

Mereka berpendapat bahawa trend ini mungkin disebabkan oleh peningkatan penggunaan media sosial dan tekanan akademik yang semakin meningkat.

Dengan mengambil kira perkara ini, jelaslah bahawa membangunkan kecerdasan emosi adalah penting sekarang, lebih daripada sebelumnya.

Walaupun sesetengah penyelidik mendakwa kecerdasan emosi adalah semula jadi, bukti lain menunjukkan ia boleh diusahakan.

Beberapa petua asas untuk meningkatkan kemahiran ini termasuk mendengar orang lain, menyatakan empati dan merenung bagaimana emosi mempengaruhi membuat keputusan.

Jika anda ingin mengembangkan kecerdasan emosi anda dengan lebih mendalam, anda hanya perlu lihat contoh di bawah.

Di pusat pengajian, anda perlulah ada peluang dan akses untuk mengembangkan keupayaan penting ini.

Sebagai contoh, jabatan komunikasi perlu menawarkan kelas yang memberi tumpuan kepada kemahiran dan pembangunan hubungan. Satu kelas yang bermanfaat ialah komunikasi interpersonal. Satu lagi sumber yang boleh digunakan oleh pelajar ialah pusat kaunseling.

Selain terapi individu dan kumpulan, pusat kaunseling harus menawarkan bengkel percuma yang merangkumi pelbagai topik kesihatan dan kesejahteraan, dari perhubungan yang sihat kepada pengurusan konflik.

Pelajar juga boleh meminta bengkel yang disesuaikan dengan keperluan khalayak tertentu.

Melangkah ke hadapan, kita semua harus mengambil sedikit masa untuk menjauhi skrin dan buih peribadi (personal bubble) kita.

Sebagai pelajar kolej yang mempunyai banyak perkara untuk diterokai, tidak ada masa yang lebih sempurna daripada sekarang untuk membuat hubungan dan mengembangkan kemahiran interpersonal kita.

Untuk kebaikan hidup kita, marilah kita bijak emosi.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…